ועדת הכספים, כנסת 19, פרוטוקול מספר 290, 2014-02-17 10:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים והנושא הראשון שעומד על הפרק או מגיע כדיון מהיר של ידידנו סגן השר לשעבר ושר בעתיד, אנחנו מקווים, וגם של אראל מרגלית.

ניסן סלומינסקי: הדיון הזה מגיע בזמן נכון, כי מצד אחד באמת אנחנו נמצאים בימים האחרונים שנתן הבג"צ כדי לפתור את בעיית ארבעה או חמישה יישובים שהיו ברשימה ויצאו ובג"צ דרש שיהיו קריטריונים, שרק אם יהיו קריטריונים הוא מוכן - - - עכשיו הממשלה החליטה על קריטריונים שבתוכם אני מניח שכל החמישה נמצאים.

ניסן סלומינסקי: זה עדיין לא החלטה, זה עדיין לא חוק, אבל לפחות זו התחלה ואנחנו כוועדה נזדקק לדיון בנושא הזה כשזה יהיה מעשי.

ניסן סלומינסקי: הכוונה שלקראת תקציב 2015 הממשלה תצטרך להתייחס.

ניסן סלומינסקי: כרגע היא רק קבעה את הקריטריונים, אבל לא קבעה את המסגרות, כמה אחוז הנחה יהיה ליישוב הזה, כמה לזה וכמה הקריטריון הזה.

ניסן סלומינסקי: אני מניח ששם יהיו הרבה מאבקים, אבל הממשלה תצטרך להחליט לקראת 2015.

ניסן סלומינסקי: אז, אחרי שהיא תחליט היא תצטרך להעביר את זה בכנסת בקריאה ראשונה ואז זה יעבור אלינו להחלטה, לעשות את השינויים הנדרשים ולהחליט, כדי שזה יהפוך לחוק.

ניסן סלומינסקי: בינתיים אין לנו בסיס לחוק אלא רק החלטת הממשלה והבקשה לדיון מהיר בנושא הזה.

ניסן סלומינסקי: אני רק רוצה להזכיר שנכון לרגע זה, איך שזה מסתמן, האוצר מתכוון להשאיר את הסכום, 750 מיליון, זה הסכום שהוא נותן, מצד שני הגדילו את מספר היישובים, מ-193 ל-400 ומשהו, כלומר יותר מהכפילו את מספר היישובים.

ניסן סלומינסקי: זאת אומרת אם זה אכן יישאר כך, המשמעות היא שרוב היישובים יקבלו 50% ממה שקיבלו קודם.

ניסן סלומינסקי: זה צחוק מהעבודה וגם זה יהיה חלק מהדיון שנדון, אולי היום.

ניסן סלומינסקי: אבל הדיון המעשי, זאת אומרת לקבל החלטות, יהיה ברגע שהממשלה תביא לנו הצעת חוק שתבוא בקריאה ראשונה, שאז נדע את כל הפרטים לגופם.

ניסן סלומינסקי: בכל אופן, כפי שמקובל, מבקש הדיון, ידידנו יצחק כהן, רב יצחק, בכבוד.

יצחק כהן: תודה, אדוני היושב ראש.

יצחק כהן: אני מודה לך שהעלית את הדיון וקבעת את המועד, למרות שאני יודע מה הלחצים שהשולחן הזה חווה והעומס.

יצחק כהן: אבל מכיוון שהממשלה כבר אתמול החליטה על קריטריונים, שלצערי הרב, אני לא יודע איך להגדיר את זה, הם מוטי שיקולים שלא ממין העניין ושלא במהות החוק, שבא לתמרץ ולעודד ולחזק יישובים שנמצאים במצב מסוים, לצערי יישובים רבים יוצאים מהמפה הזאת, למרות שבעבר הם כן היו.

יצחק כהן: יישובים שצריכים חיזוק, שמתמודדים עם אתגרים לא פשוטים, באמת אתגרים לא פשוטים, ימצאו את עצמם מחוץ למפה.

יצחק כהן: נמצאים איתנו ראש עיריית ערד, בית שאן, אשקלון.

יצחק כהן: קרית שמונה פה?

<קריאה: לא, הוא לא נכלל.

יצחק כהן: יישובים שהחוק נועד עבורם.

יצחק כהן: החוק נועד לעודד את התושבים ו - - -

משה גפני: נשארת אותו דבר.

ניסן סלומינסקי: הוא חלק מהקואליציה כבר.

משה גפני: היום אנחנו בקדנציה שהוא לא נכנס לקואליציה בלעדיי וגם אני לא בלעדיו.

ניסן סלומינסקי: מה, אתם אחים?

משה גפני: לא, מי זה אתם?

משה גפני: אנחנו בני דודים.

ניסן סלומינסקי: לא, אני רוצה להגיד לך מה קורה לאחים.

משה גפני: אתם תלמדו מהבני דודים איך אנחנו חיים יחד.

יצחק כהן: דרך אגב, בני דודים מקובל גם לומר לערבים.

משה גפני: לא, המקרה שלנו הוא משהו שונה לגמרי.

משה גפני: על כל פנים, מה התחלת להגיד על האחים?

יצחק כהן: גפני, אני באמצע הצגת הנושא.

יצחק כהן: לא אכפת לי שתדבר אחרי זה.

יצחק כהן: אדוני היושב ראש, חברי ניסן, אם אנחנו נשאיר את הקריטריונים והשולחן הזה ידע כבר לשנות קריטריונים שהממשלה החליטה עליהם, לא פעם ולא פעמיים.

יצחק כהן: הגיע עכשיו משה גפני שיכול לתת לך קצת מניסיונו, איך השולחן הזה יודע לשנות החלטות ממשלה ולא בגלל שיש לו איזה שהיא נטייה פוליטית או נגיעה אחרת, אלא בגלל שזו מהות החוק, כפי שאמרתי, לעודד יישובים שלהם נועד החוק הזה, של העידוד.

יצחק כהן: אם זה עידוד בהשקעות, אם זה באזורי עדיפות א' ובתעשייה, אם זה בהטבות מס.

יצחק כהן: וכפי שאמרתי, משה, אתה לא היית פה, מה שהממשלה החליטה אתמול מוציא את כל היישובים שהם הם מהות החוק מחוץ לחוק.

יצחק כהן: תודה, אדוני.

יצחק כהן: זו הפתיחה.

ניסן סלומינסקי: קודם כל אני רוצה רק לתקן - - -

יצחק כהן: עיני לא צרה באלה שנכנסו, אל תחשוב, וגם עיני חבריי לא צרות באלה שנכנסו בעקבות הקריטריונים, אבל אנחנו מצרים על כך שיישובים שהם הם הם המהות, הם בחוץ.

ניסן סלומינסקי: אוקיי.

ניסן סלומינסקי: אז קודם כל רק לתקן טעות שיכול להיות שנשמעה מדבריך.

ניסן סלומינסקי: בהחלטת הממשלה ובמפה של הממשלה, פרט לכפר הוורדים אף יישוב שהיה קודם ברשימה לא יצא.

ניסן סלומינסקי: זו הייתה הדרישה - - -

יצחק כהן: לא יצא בסיבוב הזה.

יצחק כהן: אבל אשקלון יצאה בסיבוב הקודם.

יצחק כהן: היא הייתה ויצאה.

ניסן סלומינסקי: לא, אשקלון יצאה בגלל בג"צ.

יצחק כהן: בסיבוב הקודם, לא בגלל בג"צ.

ראובן ריבלין: כי התחילו להטיל עליה טילים, אז אמרו 'יש להם טילים, מה הם צריכים כסף?

ראובן ריבלין: '

ניסן סלומינסקי: לא, אשקלון התחילה להיות רצינית.

ניסן סלומינסקי: אז קודם כל אני רוצה רק - - -

יצחק כהן: בסיבוב הזה אתה צודק, אבל בסיבוב הקודם אשקלון יצאה.

ניסן סלומינסקי: אז אני אומר, כרגע רק הוסיפו ולא גרעו פרט לכפר הוורדים.

ניסן סלומינסקי: זה דבר אחד.

ניסן סלומינסקי: דבר שני, יש כאן תמיד תופעה מדהימה, נניח ראש עיר נכנס, הוא רוצה לשפר את העיר, הוא מצליח בעזרת ה' והוא מעלה אותה והיא באמת עולה מרמה 4 ל-5, אחר ל-6, ואחר כך הוא ישלם על זה, מענישים אותו על זה שהוא העלה את הרמה ומאותו רגע הוא מתחיל להפסיק לקבל כל מיני דברים שהיו לו קודם.

ניסן סלומינסקי: זאת אומרת זה מין מלכודת שבנויה בפנים, מצד אחד כל ראש עיר רוצה את הסיוע, מצד שני, אומרים לו 'תשפר את העיר, לא תקבל', אז מה רוצים שראש עיר יעשה?

ניסן סלומינסקי: זה דבר שאנחנו צריכים למצוא את הדרך איך לעצור את זה, שלא יכול להיות - - - ההיפך, צריך לתת תמריץ, ראש עיר שקיבל עיר בדרגה 4 או ברמה 4 והצליח להעלות אותה ל-5, אחר כך ל-6, ואולי רחמנא ליצלן ל-7, אז צריכים לעודד אותו ולא להעניש אותו.

ניסן סלומינסקי: היום מענישים אותו.

ניסן סלומינסקי: אנחנו נצטרך למצוא את הדרך איך לעקוף אותו.

יצחק כהן: כן, אבל פה התפקיד שלנו לעודד אותו במפות האלה של עדיפות לאומית ושל הטבות ממס ושל - - - כדי הוא יוכל להרים את העיר.

יצחק כהן: כשהוא יגיע לסוציו אקונומי 10, כמו כפר ורדים, נגיד לו 'תתכבד ותצא החוצה'.

ניסן סלומינסקי: אמת.

ניסן סלומינסקי: אמרתי שוודאי שכשיגיע החוק בסופו של דבר אלינו וגם נדע את האחוזים ועל מה מדובר, אז יהיה דיון שבו יכול להיות שנרצה לשנות קריטריונים, נרצה לשנות את האחוזים וכו'.

ניסן סלומינסקי: כיום אין עוד עדיין חוק, יש רק החלטת ממשלה ועיקרה של החלטת הממשלה, ואני מקווה שגם בדיון שלנו זה יהיה, לתת לבג"צ, אנחנו הפכנו להיות עבדים לבג"צ, 'הנה, יש קריטריונים, הממשלה מטפלת בזה, ולכן אתם אל תוציאו את החמישה יישובים מהרשימה, כי הממשלה הולכת על העניין, יש קריטריונים, החמישה האלה נמצאים בתוך הקריטריונים ולכן תנו לממשלה לעשות את עבודתה נאמנה ואל תוציאו אותם ב-22 בפברואר'.

ניסן סלומינסקי: אני מקווה שגם אנחנו בסופו של דיון נצטרף לקריאה הזו לבג"צ וכתוצאה מזה חמישה היישובים האלה ימשיכו להישאר ברשימה עד שהחוק יגיע במלואו ואז נראה איך יהיה.

ניסן סלומינסקי: אראל, רב יצחק פתח ואתה מוזמן, כמגיש.

אראל מרגלית: אז קודם כל תודה על הדיון הזה.

אראל מרגלית: אני חושב שהגיע הזמן שיתייחסו לכמה מהאזורים, גם בדרום, ואני מבין שיש אולי שינוי בחצור, בית שאן, ערד, אבל אני לא בטוח שיש באשקלון ואני לא בטוח שיש במקומות אחרים, הגיע הזמן שיתייחסו למקומות האלה כמרכז ולא כפריפריה ואני אגיד למה אני מתכוון.

אראל מרגלית: יושבים קבוצות של אנשים שיש להם הרבה מאוד כישרון, שיש להם הרבה מאוד רצון, שהם זקוקים לעזרה כדי להניע תהליכים כלכליים שיוצרים מקומות עבודה.

אראל מרגלית: אנשים צריכים להבין, בכל המפלגות, שמי ש - - - היה לנו עכשיו את הניסיון הזה בבאר שבע, באמת, רבותיי, זה עניין של יוזמה ציבורית שהיה לה קשר עם המגזר הפרטי והיה לה קשר עם האוניברסיטה והיה לה קשר לסטודנטים והיה לה קשר עם המנהיגות העירונית המקומית.

אראל מרגלית: כדי שחברה תעביר את עצמה מבוסטון, EMC, זו הייתה הדוגמה שם, ותיקח את הפקלאות שלה מבוסטון ותקים מרכז פיתוח בבאר שבע, היה לנו את אותו תהליך בירושלים בראשית שנות ה-90, אי אפשר שהמדינה לא תיתן הטבה משמעותית אם המגזר העסקי מוכן להשקיע.

אראל מרגלית: אי אפשר, אחרת לא באים.

אראל מרגלית: מה הרעיון המרכזי?

אראל מרגלית: לא רק להסתכל על מקום כמו באר שבע או מקום כמו אשקלון, או מקום כמו ערד, או מקום כמו בית שאן, כמקום בעייתי.

אראל מרגלית: נכון, זה מקום שצריך עזרה, אבל מה הדבר היפה?

אראל מרגלית: תסתכלו מה קורה בבאר שבע בשנה וחצי.

אראל מרגלית: EMC קיבלה את ההטבה, 102 עובדים, אתמול ספרנו, היינו שם, והממשלה כבר רוצה לסגת בה מההטבה הראשונית שהיא נתנה.

אראל מרגלית: NESS קיבלה את ההטבה, 160 עובדים, ספרנו אתמול.

אראל מרגלית: עוד שלוש חברות, למעלה מ-300 עובדים בשנה וחצי.

אראל מרגלית: זה נשמע קטן, אבל זה לא קטן, זו בשורה לדרום, זו בשורה לדרום.

אראל מרגלית: אם מדינת ישראל לא תקים עוד מרכזי מצוינות בדרום ותתבסס רק על מרכז הארץ היא חוטאת, חוטאת לעצמה ולתושבים ולאנשים שנמצאים במקומות האלה.

אראל מרגלית: אבל האנשים במקומות האלה זקוקים לאיזה שהיא יד, גם מהממשלה, גם מהסקטור העסקי וגם מאיתנו, מחברי הכנסת, שיראו בזה את ההזדמנות.

אראל מרגלית: כסף בהשקעות מגיע להזדמנויות, לא לבעיות, אנחנו יודעים את זה, אבל המדינה יכולה לתמרץ אותו כשהוא רוצה להגיע.

אראל מרגלית: לא לתמרץ חבר'ה שרוצים להגיע לדרום, לא לתמרץ חבר'ה שרוצים להגיע לצפון, לא רוצים לתמרץ חבר'ה שרוצים להגיע לבית שאן ורואים שם הזדמנות תיירותית מאוד גדולה עם הרכבת שנמצאת שם וכו', לא לתמרץ אנשים שרוצים להגיע לחצור הגלילית, שיש היום הזדמנות אדירה בגליל העליון סביב נושאים חדשים שעוד לא עשו במדינת ישראל.

אראל מרגלית: לא לוקחים לאף אחד פרנסה, אנחנו מדברים על דברים חדשים, אנחנו מדברים על החיבור בין חקלאות, ביו טכנולוגיה, מזון.

אראל מרגלית: זה אזור אדיר.

אראל מרגלית: אנחנו מדברים על קרית שמונה, על חצור הגלילית, על חיבור של טבריה סביב הנושא של המים.

אראל מרגלית: לא עושים את זה היום בארץ, זה נושא אדיר, למה שמדינת ישראל לא תיתן לאותם גורמים שרוצים כבר לבוא לצפון, רוצים לבוא לדרום ורוצים לעשות מעשה עסקי?

אראל מרגלית: אנשים צריכים להבין שכדי שתהיה רווחה צריכים שיהיה רווח והתפקיד של המדינה זה לעזור לאותם גורמים שהיום נמצאים במוקדים אחרים ולא חושבים על הדרום ברמה העסקית, לבוא ולהרוויח.

אראל מרגלית: כן, להרוויח, לקבל את ההטבה הזאת אבל שייתנו בחזרה את התמורה.

אראל מרגלית: היה לנו פה את היום העסקי בכנסת ואמרנו דבר נורא מרכזי.

אראל מרגלית: תוקפים הרבה מאוד את המגזר העסקי, אבל שוכחים דבר אחד, הדרך המרכזית לשינוי חברתי בישראל באותם אזורים כמו ערד ובאותם אזורים כמו בית שאן ובאותם אזורים כמו חצור הגלילית ובאשקלון זה דרך המגזר העסקי.

אראל מרגלית: המגזר העסקי הוא השותף הגדול לשינוי חברתי והתפקיד שלנו ככנסת והתפקיד שלנו כממשלה זה לתמרץ.

אראל מרגלית: לא ישקיעו, לא נתמרץ.

ראובן ריבלין: אראל, זה נכון לכל דבר.

ראובן ריבלין: נכון לכל מקום.

אראל מרגלית: זה נכון לכל מקום, אבל היום נמצאים אזורים בארץ שזקוקים לאיזה שהיא דחיפה ולקחת מהם את אותה הזדמנות זה כמו לקחת את השטיח מתחת לרגליים.

אראל מרגלית: אני אגיד לכם מה הממשלה הזאת עדיין לא עושה.

אראל מרגלית: כלומר מדברים, אתם יודעים, היה לנו את החוק התקציבי בשבוע שעבר, החוק התקציבי בשבוע שעבר הוריד 4 מיליארד שקל מהתקציב של 2015.

אראל מרגלית: הורדנו מהפניוּת של הממשלה בגלל שינוי בחוק ההוצאה, הורדנו 4 מיליארד שקל.

אראל מרגלית: למה אנחנו כל כך התנגדנו לזה?

אראל מרגלית: לא בגלל שאנחנו לא רוצים משמעת פיסקאלית, אנחנו מסכימים עם ראש הממשלה שצריכים משמעת פיסקאלית, אבל לממשלה יש כל כך הרבה עבודה וכל כך מעט כסף פנוי, בביטחון, בחינוך וכו', שאם כבר יש כמה מיליארדי שקלים פנויים זה הזמן לפרויקטים לאומיים, זה הזמן להשקיע.

אראל מרגלית: הרי קרן המטבע, שישבנו פה כולנו איתה ביחד, ה-IMF, מה היא אמרה לנו?

אראל מרגלית: מה הביקורת הכלכלית?

אראל מרגלית: לא ביקורת חברתית.

אראל מרגלית: אתם לא משקיעים במנועי הצמיחה החברתיים שלכם.

אראל מרגלית: מנועי הצמיחה החברתיים שלכם זה להשקיע בדרום, זה להשקיע בצפון, זה להשקיע במגזר החרדי, זה לשלב את הערבים בשוק העבודה.

אראל מרגלית: זה דבר שאם ניתן לו לקרות רק כדרך הטבע הוא יקרה מאוד לאט.

אראל מרגלית: ואם נתמרץ אותו ויש אנשים שמדברים על הדברים האלה, זה לא שזה חדש, זה לא שהיום אין הסכמה לערב את המגזר החרדי, אם נעזור לו, התהליך יואץ.

אראל מרגלית: הדרום צריך להפוך למרכז.

אראל מרגלית: הצפון ובית שאן צריכים להפוך למרכז.

אראל מרגלית: מרכז תיירות, מרכז ביו טכנולוגיה חקלאות ומזון רפואי, מרכז של פיתוח כלכלי.

אראל מרגלית: תסתכלו מה קורה שם מבחינת ההזדמנויות בנדל"ן, אבל יחד עם העניין הזה של הנדל"ן ויחד עם העניין הזה של ההשקעה צריכים תעסוקה.

אראל מרגלית: אנשים רוצים להישאר, הם אוהבים את הערים שלהם.

אראל מרגלית: אם לא יהיו להם מקומות עבודה חדשים הם לא יישארו.

אראל מרגלית: הם ינהרו למרכז ואולי אחר כך יילכו למקום אחר.

אראל מרגלית: בלי הטבות מס מסוימות זה לא יהיה.

אראל מרגלית: תודה.

ניסן סלומינסקי: לא, לא, רבותיי.

ניסן סלומינסקי: לא מקובל.

ניסן סלומינסקי: בליבכם תריעו לו ואם תרצו, ביום פקודה גם תריעו לו, אבל לא במחיאות כפיים.

יצחק כהן: לפרוטוקול אני מבקש שיירשם שאני גאה להיות תושב אשקלון.

ניסן סלומינסקי: גילוי נאות, אתה אומר.

ניסן סלומינסקי: זה מכובד מאוד שנקיים דיון קצת יותר לעומק, איך באמת לוקחים ומרימים את אותם יישובים שזקוקים לזה בפריפריה, או לא בהכרח בפריפריה, שזקוקים לזה.

ניסן סלומינסקי: רק נדע שהיום אנחנו מדברים על נושא ספציפי וזה הטבות המס ליחידים, כלומר לא מדברים על חברות כרגע ולא הטבות לחברות, שזה נושא שראוי שנקיים עליו דיון - - -

אראל מרגלית: אבל את היחידים קשה ל - - -

ניסן סלומינסקי: אמת, אבל כרגע, בעקבות הבקשה לדיון ובעקבות החלטת הממשלה ובעיקר בעקבות פסיקת הבג"צ אנחנו מקיימים את הדיון הזה.

ניסן סלומינסקי: אני רק רוצה לומר לראשי הערים, ואם תרצו אני אתן לכם גם לדבר, שהחלטת הבג"צ קיימת והחלטת הממשלה לא משנה שום דבר, אלא אם כן תיגשו לבג"צ, תביאו את החלטת - - -

<קריאה: לא, הממשלה אתמול החליטה בסעיף שם שהיא מבקשת להאריך את - - -

ניסן סלומינסקי: אני יודע מה החליטה, אבל זה שהממשלה ביקשה לא אומר כלום, אלא אם כן תיגשו לבג"צ ותביאו את החלטת הממשלה, ויכול להיות שגם אנחנו נחליט דברים מעין אלה ותוכלו גם לצרף את ההחלטה שלנו, ורק אם בג"צ ישנה את פסיקתו אז אפשר יהיה להמשיך.

ניסן סלומינסקי: אל תיקחו את זה כ'הממשלה החליטה והכול בסדר'.

ניסן סלומינסקי: לא, יש החלטת בג"צ שב-22 אתם יוצאים, אלא אם כן הוא ישנה את ההחלטה והראש של בג"צ לא תמיד עובד כמו הראש שלנו.

ניסן סלומינסקי: לא תמיד, אני אומר, לפעמים אולי רק.

ניסן סלומינסקי: לכן אתם תיקחו את החלטת הממשלה, אם לא עשיתם עדיין, ואם תהיה לנו החלטה פה, תיגשו לבג"צ כמה שיותר מהר, אין הרבה ימים, ואז תבקשו שידחה את ההחלטה או ישנה אותה או יבטל אותה או יאריך אותה עד לאחר דיוני התקציב של 2015.

ניסן סלומינסקי: אם ראשי הרשויות רוצים לדבר אני אתן להם ואחר כך אם חברי הכנסת ירצו.

<פיני קבלו: אפשר הערה, אדוני?

<פיני קבלו: בשנה שעברה ישב כאן הרב גפני והיה אותו דיון וחיכו באמת לקבל מהממשלה את המפה, ואז ועדת הכספים האריכה את התוקף עד שתגיע מפה חדשה.

<פיני קבלו: לכן אני חושב שזו פררוגטיבה של ועדת הכספים לאשר עד לסוף שנת 2014 ואז נכנסים למפה החדשה כל היישובים הנכללים.

<פיני קבלו: אני חושב שזה סיוע מאוד גדול שוועדת הכספים יכולה להחליט עליו.

ראובן ריבלין: בג"צ לא יסכים לזה.

ניסן סלומינסקי: אני מקווה שיסכים, אבל - - -

ראובן ריבלין: אני אסביר לך למה, אבל אני לא רוצה להיכנס לזה.

ניסן סלומינסקי: רובי, אני אתן עוד מעט.

ראובן ריבלין: לא, זה לא בידינו.

<פיני קבלו: עובדה שבשנה שעברה בדיון - - -

ניסן סלומינסקי: חבר'ה, עוד מעט אני אסביר.

ניסן סלומינסקי: קודם כל אני רוצה לקבל בברכה את תלמידי כיתה י"ב של בית איש שלום, מכפר יונה.

ניסן סלומינסקי: ברוכים הבאים.

ניסן סלומינסקי: זה פרק טוב במה שנקרא דמוקרטיה, תשמעו ואתם ברוכים.

ניסן סלומינסקי: רפי, ראש עירית בית שאן, אתה תהיה הראשון.

<רפאל בן שטרית: ראשית, אני קודם כל מודה לך על קיום הדיון הזה ולחברי הכנסת שיזמו את הדיון, אני חושב שזה חשוב מאוד שאתם נותנים את הדעת על העניין הזה וכמובן להודות לממשלת ישראל על ההחלטה האמיצה שהיא קיבלה אתמול.

<רפאל בן שטרית: חשוב לדעת, העניין הזה מונח לפתחנו, עניין של ימים, החלטת בג"צ מוציאה את חמשת היישובים, בהם בית שאן החל מעוד ארבעה-חמישה ימים.

<רפאל בן שטרית: המשמעות של כך היא משמעות מאוד מאוד חמורה, אני חושב שכמה שאנחנו למדנו בשיעורי אזרחות ואנחנו יודעים שהרשות המחוקקת זו הכנסת, יש לנו הרבה כבוד לבג"צ ואנחנו כמובן מקבלים בהכנעה ובענווה גדולה את ההכרעות שלו, אבל בסוף הכנסת היא זאת שמחוקקת ולוועדת הכספים יש אמירה, היא יכולה לבוא ולומר, רבותיי, עם כל הכבוד ויש הרבה כבוד אנחנו מבקשים להשאיר את חמשת היישובים האלה עד סוף שנת 2014.

<רפאל בן שטרית: ממילא ממשלת ישראל, בתקציב שלה, לשנת 2014, היישובים האלה נמצאים.

<רפאל בן שטרית: ומעבר לכך, איזה טעם יש בלהוציא יישובים רק כדי להכניס אותם ב-1 בינואר 2015.

<רפאל בן שטרית: אין לזה שום טעם, אין לזה שום עניין.

<רפאל בן שטרית: אני חושב שוועדת הכספים יכולה כאמירה לבואו לומר שהם מבקשים מבית הדין הגבוה לצדק לעשות צדק עם חמשת היישובים האלה.

<רפאל בן שטרית: להוריד עכשיו את אחוזי המס ל-0 מ-12 או מ-11 זאת מכת מוות ליישובים האלה, כי הטבות המס האלה הן החמצן ליישובים האלה והם עוגן כלכלי ואני חושב שחבר הכנסת אראל מרגלית אמר את זה בצורה מאוד מאוד יפה ומקיפה.

<רפאל בן שטרית: מעבר לזה, אני רוצה לומר, בצורה שהיא מאוד מאוד ברורה וגם לא מובנת, ההקלות במס היו לבית שאן 13% מתוקף החלטה של ועדת כספים.

<רפאל בן שטרית: נכון להיום זה 11%.

<רפאל בן שטרית: אני לא יודע ואין לאף אחד הסבר לאן נעלמו 2% בדרך.

<רפאל בן שטרית: בשנה שעברה זה ירד ל-12%, השנה זה ירד ל-11%.

<רפאל בן שטרית: החלטה תמוהה, חד צדדית, של רשות המיסים, של אני לא יודע מי וזה לא מובן.

<רפאל בן שטרית: זה איזה שהוא פיחות זוחל בהטבות במס, משנה לשנה זה ירד ל-11%, וגם על זה אני רוצה שהוועדה תיתן את דעתה.

ניסן סלומינסקי: אני הייתי מציע שנסכם שתישארו על 11%.

<רפאל בן שטרית: אני קונה את זה.

ניסן סלומינסקי: אם ה-750 יישאר ולא יגדל, אז אני מפחד שכולם יקוצצו.

יצחק כהן: זה גם בדיחה, ניסן.

יצחק כהן: להשאיר את המעטפת אותה מעטפת, להוסיף יישובים, ככה אתה מדלל את ה - - -

ניסן סלומינסקי: הוא מכפיל את היישובים ומשאיר את אותו סכום, זה צחוק מהעבודה.

ניסן סלומינסקי: רפי, אתה למדת באמת אזרחות טובה, בינתיים כנראה השתנו כללי האזרחות ולא בטוח שהבג"צ חושב שזו הרשות המחוקקת, מה שנקרא.

ניסן סלומינסקי: אתה תראה, כל יום יש דיונים על ההחלטות של הרשות המחוקקת.

ניסן סלומינסקי: כל המושג של חוק עוקף בג"צ, אתה מבין את המשמעות?

ניסן סלומינסקי: כאילו הכנסת המחוקקת היא עוקפת בג"צ.

ניסן סלומינסקי: מה פירוש?

ניסן סלומינסקי: היא הרי המחוקקת ובית המשפט צריך לפעול לפי הפסיקה של המחוקקים.

ניסן סלומינסקי: זה כבר השתנה קצת, לצערי.

ניסן סלומינסקי: בכל אופן, אנחנו מסכימים איתך, רק הנקודה היא שאתם תצטרכו לעמוד עליה, שמאחר שזה עדיין לא חוק, שבג"צ לא יעמוד על זה שאין חוק ולכן אתם בחוץ.

ניסן סלומינסקי: תראו שיש תהליך, שהמדינה הולכת אליו ויש החלטת ממשלה וועדת הכספים גם, כדי לשכנע אותם שייתנו את הצ'אנס ולא יעצרו, למרות שעדיין אין חוק.

ניסן סלומינסקי: אז אני אומר, כן צריכים שכנוע וכן צריכים לעשות את זה.

ניסן סלומינסקי: בנושאים אחרים ראינו שזה לא עזר ובג"צ, למרות שיש חודשיים עד שיתקבל חוק, התערב ולא נתן את החודשיים האלה בנושאים אחרים.

ניסן סלומינסקי: ואני לא רוצה להאריך בזה.

<פיני קבלו: זה אושר הרי בוועדה כחוק.

ניסן סלומינסקי: זה לא חוק עכשיו.

ניסן סלומינסקי: ועדת הכספים מקבלת את זה אחרי שהממשלה תעביר חוק בקריאה ראשונה ואז אנחנו יכולים לקבוע ולהעביר את זה לשנייה ושלישית.

ניסן סלומינסקי: כרגע בג"צ קבע שההחלטה שהייתה, מאחר שאין בה קריטריונים מהסוג הזה, הוא מוציא חמישה יישובים מתוך הרשימה.

ניסן סלומינסקי: נקודה.

ניסן סלומינסקי: זה הוא החליט.

ניסן סלומינסקי: כרגע פורמלית אין חוק אחר שמכניס אותם.

ניסן סלומינסקי: מה שכן יש, יש מגמה.

ניסן סלומינסקי: הממשלה גילתה את דעתה והיא אומרת שאלה הקריטריונים ו'אנחנו הולכים על זה ובתוך הקריטריונים האלה נמצאים חמשת היישובים האלה, תנו לנו את הזמן לגמור את החקיקה'.

ניסן סלומינסקי: אותו דבר גם אנחנו נאמר.

ניסן סלומינסקי: בג"צ, אם הוא בסדר, אז הוא יגיד 'מאה אחוז, אני נותן לכם את הצ'אנס'.

ניסן סלומינסקי: אבל אני אומר שכן תצטרכו לקחת עורכי דין טובים, כי אנחנו בחוק אחר שהיה עוד חודשיים עד שייגמר, בג"צ כן התערב וביטל ולא נתן.

ניסן סלומינסקי: זאת אומרת כשהתקבל החוק, יכול להיות שזה השתנה, אבל זה לא דבר ברור מאליו, צריכים לשכנע.

ניסן סלומינסקי: אני מקווה שכן יהיה כך.

ניסן סלומינסקי: בכל אופן אנחנו נתרום את חלקנו לדברים האלה.

ניסן סלומינסקי: שמעון.

<שמעון סויסה: אני מודה לך, יושב ראש הוועדה וחברי הכנסת, על הדיון הזה.

<שמעון סויסה: אני רוצה לספר בשלושה משפטים מה זה עשה לחצור הגלילית, הטבות המס.

<שמעון סויסה: שנים רבות יישוב הגליל והנגב הוא משימה לאומית והנה חצור הגלילית בשלוש השנים האחרונות גדלה ב-18% במספר התושבים שלה.

<שמעון סויסה: היום יש 400 התחלות בנייה, יזמים משקיעים מיליוני שקלים כדי לקנות שטחים ממינהל מקרקעי ישראל בשביל לבנות ואני חושב שאת הדבר הזה אי אפשר להפסיק.

<שמעון סויסה: צריך לדעת.

<שמעון סויסה: מפת ההטבות הזו היא נחוצה, זה אוויר לנשימה ליישובים כמו שלנו.

<שמעון סויסה: לכן אם דבר כזה היה חלילה יורד או נופל, הייתה בעיה קשה מאוד.

<שמעון סויסה: זה אחד.

<שמעון סויסה: דבר שני, הממשלה אתמול, בישיבה שלה, החליטה בסעיף 7, היא ציינה, אני אקרא לכם: 'הממשלה רואה חשיבות ברציפות ההסדרים הקיימים עד לכניסתה לתוקף של החקיקה החדשה בנושא בתחילת 2015 ובמניעת שינויים תכופים הפוגעים ביציבות מבחינת תושבי היישובים'.

<שמעון סויסה: זאת אומרת שהממשלה קיבלה החלטה לעזור לנו להמשיך את 2014.

<שמעון סויסה: אם אתם גם תחליטו כך, אנחנו נוכל לעמוד מול בג"צ בצורה יותר טובה ותקינה.

<שמעון סויסה: אבל אני רוצה לגלוש רגע שלב אחד קדימה.

<שמעון סויסה: על פי מפת ההטבות שאושרה אתמול במדינת ישראל בסוף לא יהיה כלום, כי מהביצה הזו שותים עכשיו פי שלושה אנשים ובסוף לא יישאר כלום.

<שמעון סויסה: מה אני אומר לך, יושב ראש ועדת הכספים?

יצחק כהן: דילול ההטבות.

<שמעון סויסה: זה כסף קטן למדינת ישראל.

<שמעון סויסה: לא יכול להיות שנישאר בסכום התקציב הזה.

<שמעון סויסה: אנחנו חייבים להיכנס לאיזה שהוא מסלול שבו מגדילים את סל התקציב ובאמת מאפשרים הטבה שמייצרת ייחודיות למקומות שלנו, אחרת איך נתחרה בחדרה?

<שמעון סויסה: איך נתחרה בתל אביב?

<שמעון סויסה: תודה רבה לכם.

ניסן סלומינסקי: אני מקבל את דבריך.

ניסן סלומינסקי: אתה קצת איחרת, אבל כך פתחנו ואמרנו, שאם בסופו של דבר הסכום שיישאר יהיה 750 מיליון, אז למעשה מה שעשו זה שקיצצו לכולם כמעט ב-50% את כל ההטבות, אז לא עשינו כלום.

אראל מרגלית: הסכום הוא קבוע?

ניסן סלומינסקי: כרגע הוא הודיע שהסכום קבוע, 750 מיליון.

ניסן סלומינסקי: הוא הכפיל את היישובים, מ-193 ל-400 ומשהו, אבל סך הסכום הכולל נשאר 750 מיליון.

ניסן סלומינסקי: מה המשמעות?

ניסן סלומינסקי: שכולם יקוצצו בחצי מבחינת האחוזים.

ניסן סלומינסקי: הרי זה צחוק מהעבודה ואנחנו נדבר על זה.

טלי פלוסקוב: אני רוצה להתחיל קודם כל כמובן בברכות, להצטרף לחבריי על כך שהנושא בעצם עלה שוב פעם לדיון.

טלי פלוסקוב: זו פעם שנייה שאני נמצאת כאן בוועדת הכספים והנושא הזה נדון, כאשר בפעם הקודמת מר גפני, וחבל שהוא הלך, כי אני כן רציתי לשאול אותו לגבי 11%, כי מה שקרה שם, ההחלטה בעצם להוריד כל שנה באחוז אחד הייתה תנאי לכך שהטבות המס נכנסות לחקיקה, ואז לא עשו את החקיקה מצד אחד ומצד שני התחילו להוריד את המס, וזה לגמרי לא חוקי.

טלי פלוסקוב: הדבר השני, ברור לכולנו שחמישה יישובים שאנחנו מדברים עליהם אז הוכנסו במסגרת חוק, במסגרת יישובי עוטף עזה.

טלי פלוסקוב: ברור לנו שלא ערד ולא בית שאן ולא חצור הגלילית לא עוטף עזה.

טלי פלוסקוב: לכן אנחנו כרגע פונים גם לוועדה וכמובן אנחנו פנינו כבר לבית המשפט העליון בבקשה לקבל ארכה נוספת עם הטיעונים שהוזכרו כאן בדיוק, אבל חשוב לנו מאוד להבין ולהיות בטוחים, אנחנו לא רוצים את ההטבות האלה בגניבה.

טלי פלוסקוב: אנחנו רוצים אותן באמצעות חוק, אם זה חוק הנגב, אם זה החוק לפיתוח נגב וגליל, אתם תמצאו את המסגרת, אבל לא ייתכן שאנחנו לא נהיה בטוחים ביום של מחר.

טלי פלוסקוב: צריך לקחת בחשבון שכבר היום יש הרבה משפחות בערד שיושבות על המזוודות, כי זה מה שיקבע האם הם יישארו בערד או שהם יעזבו את העיר.

טלי פלוסקוב: אחת.

טלי פלוסקוב: שתיים, צריך לקחת בחשבון שזה לא רק 2,000 שקל הכנסה למשפחה, זה יפגע קשות גם בבעלי עסקים, כי בעצם לכל המשפחות האלה יהיו 2,000 שקל פחות להוציא.

טלי פלוסקוב: לכן אסור כמובן, כי זה לא יפגע רק בכמה משפחות שמרוויחות משכורת יפה, אלא באזור כולו.

טלי פלוסקוב: דבר נוסף שאני רוצה להגיד כאן, שאם ועדת הכספים תצטרף או תתמוך בבקשתנו לארכה, אני חושבת שזה אכן יכול לשכנע את בית המשפט העליון להשאיר לנו את ההטבה הזאת עד סיום החקיקה, ולא צריך לחכות עד 1 בינואר 2015, או 30 בינואר, כדי שלא נחזור לכאן שוב.

טלי פלוסקוב: עד לסיום החקיקה, זה מה שצריך להגיד וזה מה שחשוב לנו.

טלי פלוסקוב: תודה רבה.

יצחק כהן: יש מישהו מרשות המיסים פה?

ניסן סלומינסקי: כן, תיכף נשמע אותם.

ניסן סלומינסקי: טלי, אני מצטרף לכל הדברים שלך, פרט לדבר אחד, שאנחנו כן שמחים שאתם תבואו לפה, אז אם התנאי הוא שאם זה יעבור אתם לא באים לפה - - -

טלי פלוסקוב: אנחנו נבוא, אל תדאג.

ניסן סלומינסקי: אתם יודעים, תמיד אנחנו אוהבים להגיד דבר תורה, אז האמהות הקדושות שלנו, גם שרה וגם רבקה וגם רחל היו עקרות, נשאלה השאלה למה הן היו עקרות, אם היו כאלה צדיקות למה ה' עושה להם את זה?

ניסן סלומינסקי: התשובה היא שהקדוש ברוך הוא מתאווה לתפילתם של צדיקים.

ניסן סלומינסקי: כי אם הכול היה בסדר, מתי אתה מדבר עם הקדוש ברוך הוא?

ניסן סלומינסקי: כשלא בסדר.

ניסן סלומינסקי: כשהן היו עקרות אז מתפללים ומדברים איתו כל הזמן והקדוש ברוך הוא אוהב את זה קצת.

טלי פלוסקוב: אדוני היושב ראש, הלוואי שהכול יהיה בסדר.

טלי פלוסקוב: אתם לא מבינים כמה סיבות יש לנו להגיע לכאן.

ניסן סלומינסקי: אז אם נסכם, שאתם תגיעו לפה לבקר אותנו גם כשהכול בסדר, אז זה בסדר.

אראל מרגלית: אני רק רוצה להגיד דבר אחד על ערד.

אראל מרגלית: היינו שם בכמה סיורים.

אראל מרגלית: דווקא בעניין הזה של הטבות המס האישיות, יש שם הזדמנות אדירה.

אראל מרגלית: יש שם את המקום הזה שעכשיו אני לא יודע מה שמתם שם, אבל בנושא של תיירות, סוף הכפר שם, על הנוף.

יצחק כהן: בסוף העיר.

אראל מרגלית: 20 דקות אם אתה סולל שם כביש ממצדה, למצדה בשנה באים מיליון וחצי תיירים, שם יש מקום - - -

ראובן ריבלין: הם באים מלמטה.

אראל מרגלית: אבל אפשר לחבר.

אראל מרגלית: שם יש מקום פשוט מדהים.

אראל מרגלית: אני לא יודע מה עשיתם שם, הכנסתם שם איזה ישיבה או משהו?

אראל מרגלית: פשוט מדהים לעשות שם איזה משהו ברחוב הזה.

טלי פלוסקוב: ועדת הכספים הבאה בכפר הנוקדים בערד.

אראל מרגלית: אני אומר לך, זה מרגש לחשוב מה שאפשר לעשות שם.

ניסן סלומינסקי: אני רק רוצה שתבין מה זה נקרא ישיבה, אם זו הישיבה הזאת.

ניסן סלומינסקי: הוקמה מכינה קדם צבאית לנוער עם מוגבלויות, שהצבא לא מקבל אותם והם נכנסים למכינה הזאת ואחרי שנה או שנתיים הצבא חוטף אותם.

ניסן סלומינסקי: זאת אומרת זו מכינה לא רגילה, שראש המכינה זה הרב יגאל והסבא זה הרב הגר, שהוא הסבא שמחזיק את זה.

ניסן סלומינסקי: זו מכינה לא רגילה, מיוחדת במינה, ממש לנוער עם מוגבלויות.

טלי פלוסקוב: אפשר להישאר כאן?

טלי פלוסקוב: לשמוע עוד כמה דברים טובים על העיר שלנו?

ניסן סלומינסקי: כן.

אראל מרגלית: והמרכז המסחרי החדש שלכם שם.

אראל מרגלית: מדהים.

חמד עמאר: אבל הדבר החשוב בערד, יש שם ראשת עיר, גם ראש עיר יכול להתקבל, מעולה, שעושה עבודה מעולה שם.

ניסן סלומינסקי: זה אני לא מסכים, כי אני חושב שכולם כך אותו דבר.

חמד עמאר: אנחנו דיברנו על ערד.

ניסן סלומינסקי: רפאל לא ככה ואיתמר לא ושמעון לא?

ניסן סלומינסקי: דווקא אלה ערים שבאמת ראשי הערים עם מרץ, טובים.

חמד עמאר: אבל דיברנו על ערד, שאני מכיר.

חמד עמאר: אני מכיר את ראש העיר מערד ואני מכיר אותה שהיא עושה עבודה מעולה שם.

חמד עמאר: אני באתי מהצפון במיוחד בשביל הדיון הזה.

יצחק כהן: אז בואו נעזור לה.

חמד עמאר: באמת, באתי מהצפון בשביל הדיון הזה, הייתי צריך להיות בישיבות ועזבתי שם ובאתי לכאן מוקדם בשביל להיות כאן.

חמד עמאר: באמת אסור להגיע למצב שערד מחוץ להטבות.

חמד עמאר: אסור.

חמד עמאר: גם בתקופה של חצי שנה, שנה, אסור להוציא אותם, צריך להמשיך איתם.

חמד עמאר: אם זה נגמר בסוף החודש הזה או עד 22 בחודש, צריך להמשיך איתם.

חמד עמאר: ערד ושאר היישובים שהגיעו לכאן ושאר היישובים שאנחנו מדברים עליהם.

יצחק כהן: לסבר את האוזן, לפני שבועיים מספר הגראד ה-103.

יצחק כהן: טיל גראד 103 על אשקלון.

ניסן סלומינסקי: טוב, איתמר.

ניסן סלומינסקי: שיהיה לך בהצלחה אחרי הבחירות.

<איתמר שמעוני: טוב, קודם כל תודה רבה.

<איתמר שמעוני: אני גם מאוד מודה לך על הדיון, אדוני היושב ראש.

<איתמר שמעוני: אני מודה לחבר הכנסת יצחק כהן, שהוא גאה להיות תושב אשקלון.

<איתמר שמעוני: אנחנו גאים שיש לנו תושב כמו יצחק כהן באשקלון.

<איתמר שמעוני: אני מאוד מודה גם לחבר הכנסת מרגלית - - -

ראובן ריבלין: תיכף האוצר יאמר, אם לכם יש את יצחק כהן וליצחק כהן יש אתכם, מה אתם צריכים יותר?

ניסן סלומינסקי: יקיר העיר כבר יש, רב יצחק.

אראל מרגלית: אני רק רוצה להגיד לך, אצל רוז'ה הטיילת, אם אתם לא תגמרו את הטיילת ותיתנו לעסקים הקטנים לחזור לעבוד אנחנו נבוא לעשות לכם שם בלגן.

אראל מרגלית: אנחנו רוצים לראות שאפשר יהיה לחזור לעבוד.

אראל מרגלית: חצי מהמחזור שלהם עכשיו ירד.

<איתמר שמעוני: כשיהיו לנו הטבות זה יהיה הרבה יותר קל.

<איתמר שמעוני: אני רוצה לשתף אתכם, לצרף אתכם אליי לדבר שאנחנו חווים.

<איתמר שמעוני: מצד אחד אני צריך לבשר לתושבים שהכול בסדר והעיר אשקלון הולכת להיות העיר המובילה בארץ בכל התחומים, במערכת חינוך עם חוסן, יש לנו 12 קילומטר של חופים מרהיבים, הוצאנו מהמגרות תכניות של 100,000 שטחי מסחר לאורך רצועת החוף, טיילות.

<איתמר שמעוני: בישרו לי אמש שקיבלנו תב"ע לפארק היי טק באשקלון.

<איתמר שמעוני: דבר מדהים.

<איתמר שמעוני: אני מפה הולך לדיון על הסכם גג להקמת 11,000 יחידות דיור נוספות בעיר אשקלון.

<איתמר שמעוני: זה מצד אחד, ואני אומר לתושבים שהעיר הולכת להיות מובילה בכל התחומים.

<איתמר שמעוני: מצד שני משנת 2006 ועד היום שוגרו לאשקלון 350 טילי גראד.

<איתמר שמעוני: 150 נפלו באזורי תעשייה, 200 הגיעו למרכז העיר, חלקם יורטו על ידי כיפת ברזל והמטח האחרון, יורטו 6 טילי גראד, כאשר הם שוגרו לעבר אשקלון ב-1:23 בלילה.

<איתמר שמעוני: הייתי צריך להיות בדיונים וטלפונים עם פיקוד העורף עד 5:00 בבוקר כדי לקבל את ההחלטה שהולכים ללימודים.

<איתמר שמעוני: יש לי שלושה בנים קטנים ואשתי מסיעה אותם לגני הילדים ואני צריך לומר לתושבים 'הכול בסדר'.

<איתמר שמעוני: אז אני חושב שמצד אחד אתה משדר אופטימיות אבל מצד שני, כשהשכר הממוצע בעיר אשקלון הוא 6,167 שקלים, כשמוציאים אותנו מאזור עדיפות א' לפני שנתיים, מצד אחד מבשרים לי על פארק היי טק אבל מוציאים אותי מאזור עדיפות א'.

<איתמר שמעוני: איך אני יכול למשוך תעשיינים ויזמים לעיר?

<איתמר שמעוני: אנחנו העיר הכי דרומית במישור החוף, אז מה הבעיה לדלג עלינו?

<איתמר שמעוני: עוד 10 קילומטרים שדרות, נתיבות, אופקים, מה הבעיה?

<איתמר שמעוני: אז מצד אחד אנחנו חוטפים את כל הטילים האלה, מנסים להשרות ביטחון לתושבים, אנחנו מצפים מכם לתת לנו כלים עם הבשורות האלה לפארק היי טק, למשוך תעשייה, למשוך יזמים.

<איתמר שמעוני: אני אומר לכם, אני לא רוצה שתושבי אשקלון ישמעו אותי מדבר פה, אני מרגיש רע מאוד.

<איתמר שמעוני: אני מרגיש רע מאוד, אני פשוט הורדתי כובע ועכשיו אני שם כובע אחר.

<איתמר שמעוני: אתם יודעים שב-2012 נסגרו 190 בתי עסק בעיר אשקלון, ב-2013 170 בתי עסק.

<איתמר שמעוני: כוח הקנייה ירד משמעותית, אחוז האבטלה 7.2 ומה הבשורה שאנחנו מקבלים היום?

<איתמר שמעוני: שגם הטבות אין לנו.

<איתמר שמעוני: אני מכיר גם את הדעות של חבר הכנסת רובי ריבלין, שאני מתיישר איתן, הרי הסכם שלום לא ייחתם מחר, הם לא יוותרו על זכות השיבה, לא יעזור לנו - - -

ראובן ריבלין: אם לא מחר אז מחרתיים.

<איתמר שמעוני: אני גם לא משלה את עצמי שימשיכו לשגר אלינו טילים - - -

אראל מרגלית: אנחנו באים לעזור לך, אל תסתבך איתנו.

אראל מרגלית: אתה יודע, הליכוד מדברים יפה, מפלגת העבודה זו מפלגה שעושה, אל תסתבך איתנו.

<איתמר שמעוני: אני בעד - - -

ניסן סלומינסקי: בסדר, אל תגיד שאתה בעד, אתה מסתבך איתנו.

<איתמר שמעוני: עכשיו אני מסתבך עם כולם.

<איתמר שמעוני: חבר'ה, אני אסגור את הפינה הזאת, אני בעד הסכם שלום בלי זכות השיבה.

ניסן סלומינסקי: לא, אתה יכול להגיד בסדר, גם כשיהיה שלום הטילים ימשיכו לפגוע ואז בסדר, אז ענית לכולם.

<איתמר שמעוני: חבר'ה, המצב הזה, מודיעים לנו גם לפני שנתיים, היו מקצים לנו קרקעות באזור התעשייה הדרומי עם פטור ממכרז, אז גם זה נלקח.

<איתמר שמעוני: יש מפעלים שלקחו הלוואות ועברו לעיר אשקלון, השקיעו כסף ועכשיו עצרו אותם.

<איתמר שמעוני: אז אני שואל אתכם, שמעתי גם את חבר הכנסת מרגלית, דברים כלכליים עסקיים נכונים מאוד, אם מישהו יכול לומר לי איזה כלים אתם נותנים לי למשוך היום תעשייה לעיר, להוות אלטרנטיבה למרכז, להוות אלטרנטיבה לערים דרומית ממני.

<איתמר שמעוני: איך שלא תסתכלו על זה, כשמיירטים טילים, הם או נוחתים באשקלון או האזעקה נשמעת כי הם עוברים לאשדוד.

<איתמר שמעוני: אין דרך אחרת.

<איתמר שמעוני: המצב הסוציו אקונומי, אנחנו 5 מתוך 10, ואני מצפה שממשלת ישראל, לפחות בעניין הזה, תקצה את כל מה שנדרש כדי שנוכל לפחות את זה לבשר לתושבים, על הטבות מס, למשוך תעשיינים, למשוך יזמים.

<איתמר שמעוני: אני אעשה את כל מה שאני יכול לתת לכם, חברי הכנסת וממשלת ישראל, להילחם בטרור בנוחות.

<איתמר שמעוני: אני לא מתנגח, לא מתלהם, לא משבית לימודים מהר, אני חושב שצריך לתת לצה"ל לעשות את העבודה בדרך הטובה ביותר, אבל מצד שני, תעזרו לי.

<איתמר שמעוני: תנו לי כלים.

<איתמר שמעוני: תודה רבה.

ניסן סלומינסקי: תודה רבה.

ניסן סלומינסקי: נעבור לחברי הכנסת.

ראובן ריבלין: אני חושב שכדאי לשמוע את רשות המיסים.

יצחק כהן: משרד המשפטים גם פה.

ניסן סלומינסקי: רשות המיסים, מישהו רוצה להגיב?

<נטליה מירנצ'וב: קודם כל אני שמחה, כמו רוב הנוכחים, שעברה אתמול החלטת הממשלה שמסדירה את עניין הקריטריונים למתן הטבות מס ליחידים.

<נטליה מירנצ'וב: זה לא היה פשוט, העברנו את זה וכרגע יש לנו קריטריונים שאיתם ניתן לגשת לבג"צ ובג"צ יגיד את דברו.

<נטליה מירנצ'וב: כמובן שאת החקיקה לא עושים תוך שלושה ימים אז נשתדל לעשות את זה מהר.

ראובן ריבלין: למה להשהות עד ל-2015 את אותם יישובים שב-2015 חוזרים?

ראובן ריבלין: אל תעני אם את לא יודעת.

ניסן סלומינסקי: רוברט, יכול להיות שנוציא את ערד מהתמונה.

רוברט אילטוב: אז תרשום שאני מגיש רוויזיה.

ניסן סלומינסקי: סליחה, בבקשה, עוד פעם תגידי.

<נטליה מירנצ'וב: אז בהחלטה שהתקבלה באמת כל חמשת היישובים שיצאו בהחלטת בג"צ עתידים להיכנס.

<נטליה מירנצ'וב: הם כלולים במפה.

<נטליה מירנצ'וב: בנוגע ליישובים של הנגב, קיימת הרחבה של תחולת ההטבות, יש כעת 88 יישובים שמקבלים הטבות, זה היום, 46 יישובים נוספים יקבלו הטבה במסגרת ההחלטה שהתקבלה, אף אחד מהיישובים שמקבל היום הטבות לא יוצא - - -

ניסן סלומינסקי: חוץ מכפר הוורדים.

<נטליה מירנצ'וב: דיברתי על הנגב, בנגב לא יוצאים.

ניסן סלומינסקי: כמה יישובים הוספו סך הכול?

ניסן סלומינסקי: כמה יישובים היו קודם וכמה נוספו?

<נטליה מירנצ'וב: סך הכול מתווספים 200 ומשהו יישובים, בנגב 46.

יצחק כהן: באותו תקציב.

ניסן סלומינסקי: היה 190 ומשהו ועכשיו זה 400 ומשהו.

ניסן סלומינסקי: זאת אומרת שזה יותר מפי שניים והתקציב גדל פי שניים גם?

<נטליה מירנצ'וב: אני רוצה לחדד את הנושא התקציבי.

ניסן סלומינסקי: רגע, התקציב גדל פי שניים גם?

<נטליה מירנצ'וב: כעת לא דיברנו על תקציב, התקציב ייקבע בדיוני התקציב.

<נטליה מירנצ'וב: צריך לזכור שאנחנו מדברים על כלי מדיניות אחד מצומצם מוגבל ביעילותו וצריך לזכור שקיימים כלים נוספים, קיימת אפשרות להשקיע במישרין.

<נטליה מירנצ'וב: דובר פה על אפשרויות של בניית מקומות תעסוקה, סלילת כביש, כל זה בא בצורה ישירה ליישוב ומקדם אותו מאוד.

<נטליה מירנצ'וב: אנחנו עדים ליישובים שמקבלים לאורך שנים הטבות מאוד גדולות וזה לבד פשוט לא עובד.

<נטליה מירנצ'וב: נראה את מצפה רמון ש - - -

יצחק כהן: לא, שמענו את ראש העיר של חצור - - -

ניסן סלומינסקי: רגע, סליחה, נראה את מצפה רמון שמה?

<נטליה מירנצ'וב: את מצפה רמון, שכנראה בלי השקעות נוספות מעבר להטבת מס ליחידים - - -

ניסן סלומינסקי: היא מתחילה להתרומם עכשיו, מצפה רמון.

<נטליה מירנצ'וב: אנחנו נקווה שבאמצעות אותו שילוב של מדיניות, לא רק הטבות ליחידים, אפשר להגיע ליותר וצריך לראות את התמונה הכוללת.

ניסן סלומינסקי: את רומזת לנו שיכול להיות שאפילו יורידו?

ניסן סלומינסקי: אני צחקתי.

<שמעון סויסה: אני מאוד מודאג.

ניסן סלומינסקי: את רומזת לנו שיכול להיות שבהחלט בהחלטת הממשלה שתהיה בדיוני התקציב עוד יורידו אפילו את זה?

יצחק כהן: לא, הכלי הזה יימחק.

יצחק כהן: היא אומרת שזה לא כלי שהוכיח את עצמו.

<נטליה מירנצ'וב: אני אומרת שאני לא יודעת, זה יקרה בדיוני התקציב, אבל אנחנו כמחוקק צריכים להסתכל על התמונה הכוללת.

גילה גמליאל: אפשר לשאול שאלה יותר ממוקדת?

גילה גמליאל: האם הגישה שלך זה גישה של רשות המיסים, שאומרת שיש עדיפות אחרת מלבד הטבות מס?

<נטליה מירנצ'וב: אני חושבת שזה כלי מדיניות מאוד מוגבל ביעילות שלו וצריך לקחת - - -

יצחק כהן: עשיתם איזה שהוא מחקר אמפירי?

גילה גמליאל: זו השאלה.

גילה גמליאל: השאלה אם את מדברת כרגע בשם רשות המיסים שזו המדיניות החדשה - - - ?

יצחק כהן: בקשה, אפשר לראות את המחקר שעשיתם?

יצחק כהן: אני שומע פה ראש עיר שבעדות חיה אומר מה זה עשה לדיון שלו ואת מספרת לי סיפור - - -

<נטליה מירנצ'וב: אנחנו עשינו גם מחקרים.

יצחק כהן: אפשר לראות אותם?

<נטליה מירנצ'וב: כן.

יצחק כהן: אוקיי.

יצחק כהן: זה סותר את מה שאתה אומר, אדוני ראש העיר.

ניסן סלומינסקי: רק שנייה, אולי ליאת.

ניסן סלומינסקי: אל"ף, מזל טוב, את חזרת אלינו.

ניסן סלומינסקי: חיכינו, התגעגענו וזה בסדר.

גילה גמליאל: מברכים את חזרתך.

ניסן סלומינסקי: ליאת היא האחראית על החקיקה ברשות המיסים, אז אולי לכם יש משהו להוסיף?

גילה גמליאל: יש מדיניות חדשה שאנחנו מדברים עליה?

<ליאת גרבר: אז קודם כל זאת לא מדיניות חדשה.

<ליאת גרבר: יש מדיניות של האוצר שבאמת המיסים הם כלי אחד מתוך מגוון של כלים.

<ליאת גרבר: אנחנו באמת רואים את הצד של המס, אבל מן הסתם למשרד האוצר יש כלים נוספים לסייע ליישובים.

<ליאת גרבר: אנחנו יכולים רק להגיד שבאמת אנחנו מברכים על ההחלטה שעברה אתמול, כי סוף סוף יש באמת החלטה שקובעת קריטריונים שווים, ברורים, שקופים ולא רשימה שמית של יישובים.

ניסן סלומינסקי: השאלה אם סך הכול התקציב יישאר אותו דבר, יוכפל פי שניים, או - - - ?

יצחק כהן: לא, הם אומרים שהתקציב לא נדון אתמול.

<ליאת גרבר: קשה לנו לענות על זה כרגע, כי ההחלטה גם אומרת שהדבר הזה ייקבע בדיוני התקציב מתוך כמובן שקילה של כלל שיקולי התקציב.

ניסן סלומינסקי: לא, מה שנאמר זה שכל יישוב, מה האחוז שהוא יקבל הנחה, זה ייקבע בדיוני התקציב, אבל אם אני לא טועה, שמעתי, אבל אולי אני טועה, שכאילו אמרו שהסך הכול הכולל יישאר אותו סכום.

ראובן ריבלין: בשלב זה.

ניסן סלומינסקי: או שאני טועה?

ניסן סלומינסקי: אני שואל, זה נאמר או לא נאמר?

ניסן סלומינסקי: אני מקווה שלא.

<נטליה מירנצ'וב: במכתב שהופנה במקור לבג"צ, עוד לפני החלטת הממשלה, דובר על כך שהשאיפה היא לשמור על מסגרת תקציבית, עם אפשרות אולי להרחיב אותה קצת, אבל בהחלטת הממשלה עצמה לא נאמר על זה.

<נטליה מירנצ'וב: זה ייקבע בדיוני - - -

ניסן סלומינסקי: אבל במכתב נאמר שהשאיפה תהיה לשמור על המסגרת התקציבית הנוכחית?

גילה גמליאל: כלומר לקחו את אותה עוגה וחילקו אותה ליותר אנשים?

ניסן סלומינסקי: כן, פי שניים.

<נטליה מירנצ'וב: אבל כרגע הממשלה החליטה ש - - -

<ליאת גרבר: זה באמת מוקדם מדי, כי זה יידון בדיוני התקציב.

<ליאת גרבר: מן הסתם זה יגיע אליכם ו - - -

ניסן סלומינסקי: לא, זה ודאי, רצינו לדעת מגמות.

ניסן סלומינסקי: זה מעניין.

ניסן סלומינסקי: ספי, יש לך מה להוסיף?

<ספי זינגר: לא.

<ספי זינגר: ביחס לשאלה של חבר הכנסת ריבלין, בנוגע לחמשת היישובים, אז כפי שכבר נאמר פה, הדבר הזה הוא בעצם לא תלוי החלטת ממשלה, אלא תלוי החלטת בית המשפט, שאמור לפסוק בימים הקרובים.

<ספי זינגר: הוגשה בקשה בעניין הזה והשאלה מה יחליט בית המשפט.

יצחק כהן: מה עמדת המדינה?

<ספי זינגר: המדינה תצטרף לבקשה והיא תסכים לבקשה.

ניסן סלומינסקי: יצא מכתב גם מהחלטת הממשלה.

ניסן סלומינסקי: רבותיי, חברי הכנסת.

ניסן סלומינסקי: רובי.

ראובן ריבלין: אני רוצה בהזדמנות זו, שבאמת כל ראשי הערים נמצאים כאן, להסביר לכם את המצב לאשורו.

ראובן ריבלין: אני שמח שראש העיר בית שאן, ראשת העיר ערד ואשקלון וחצור הגלילית, חושבים שכאשר אנחנו נשב פה, יצחק כהן ואני, וחבר הכנסת אראל וחברת הכנסת גמליאל כמובן ורוברט וכולנו, נצביע, בזה ייגמר העניין.

ראובן ריבלין: לא כך, לצערי הרב.

ראובן ריבלין: אנחנו מדברים קודם כל בהחלטת ממשלה שהכנסת התערבה בה בגלל לחצים.

ראובן ריבלין: כל אחד שישב על השולחן הזה והיה אחראי ידע שהלחצים האלה, אם אנחנו ניענה להם, אנחנו יוצרים מצב שבו בית המשפט יתערב.

ראובן ריבלין: כי בית המשפט, חובתו, אם מפלים את ערד, לבוא ולומר 'למה תפלו את ערד?

ראובן ריבלין: למה תקבל ירוחם ודימונה, וערד לא תקבל?

ראובן ריבלין: ' למשל.

ראובן ריבלין: אז נפנה לבית המשפט ואם בית המשפט יאמר 'נכון, מפלים את ערד', את גם תסכימי.

ראובן ריבלין: יש לנו הרבה טענות לפעמים לבית המשפט על עצם המושג חוק עוקף בג"צ, כי החוק הוא מעל בג"צ, אבל גם חוק לא יכול להיות בניגוד להחלטות הכנסת לגבי כל מיני העדפות שהכנסת מקבלת בגלל שיקולים פוליטיים.

ראובן ריבלין: אני מאוד אוהב את בן שטרית, אני זוכר איך התקבלה ההחלטה דווקא להעביר את הנושא גם לאותה עיר שהוא מנהל אותה היום ושניהלו אותה אחרים גם בעבר.

ראובן ריבלין: לכל אחד מהמקומות שאנחנו מדברים בהם פה היום ושהגעתם יש סיבה מדוע להעדיף אותו.

ראובן ריבלין: אנחנו אמנם מדברים, אראל, אבל אנחנו גם עושים, לפעמים, כשנותנים לנו.

ראובן ריבלין: אנחנו יכולים היום לבוא ולפנות לבג"צ כהחלטה, כי נמצאים פה גם קואליציה וגם אופוזיציה, אם היושב ראש יסכים לקבל אותה, שאנחנו תומכים בעמדתכם מהטעם הפשוט שזה לא הגיוני בעינינו מדוע גופים שייכנסו ב-15' וקיבלו לפני כן, מדוע יימנע מהם היום.

ראובן ריבלין: אבל אתם צריכים לשים לב שכולם עושים פה עבודה מאוד קלה, כי מדובר קודם כל בתקציב שהוא קבוע ותקציב קבוע, בין שיהיו 1,000 יישובים ובין שיהיה יישוב אחד.

ראובן ריבלין: אם יהיה יישוב אחד או 10 יישובים, זה 75 מיליון לכל מקום, כי 750 מיליון ל-10 יישובים זה 75 מיליון לכל יישוב.

ראובן ריבלין: זה דבר בעל משמעות רבה.

ראובן ריבלין: אם באים ואומרים 'תראו, כאשר אנחנו יוצרים מצב שבו אנחנו קבענו בממשלה תיחום של קשת של 10 קילומטרים מאזור עזה', ולאחר מכן אנחנו אומרים 'לא, אנחנו רוצים את זה ורוצים את זה ורוצים את זה', אבל משאירים בתוך יישובים שאנחנו לא מתייחסים אליהם, בג"צ מחויב לבוא ולהתערב.

ראובן ריבלין: נכון, יכול להיות שבין האנשים האלה יש אנשים שאנחנו לא כל כך אוהבים, אבל הם אזרחי מדינת ישראל ואסור שיהיה כך, כי מי שמפלה, אראל, יישוב אחד, אחר כך יכול להפלות גם את היישוב שלך.

ראובן ריבלין: לי אין בעיה, כי אשקלון היא ירושלים וחצור היא ירושלים.

ראובן ריבלין: כי אם ירושלים עתידה להגיע עד דמשק בוודאי שהיא תעבור אותם.

ראובן ריבלין: כך שלי אין בעיה מבחינת ירושלים, ואני רוצה גם לומר בצורה גלויה לחלוטין, אני גאה להיות תושב ירושלים.

ראובן ריבלין: אני גאה להיות תושב של כל אחת מהערים.

ראובן ריבלין: רק אני רוצה לומר לך, גברתי ראש העיר.

ראובן ריבלין: קודם כל הממשלה באה ועשתה לכם באמת חגיגה.

ראובן ריבלין: אמנם יש איזה שהיא החלטה שהיא תמליץ שבית המשפט יישמע לכם, אבל היא לא תרמה מאומה, משום שאם היא לא הגדילה את הסכום פירושו של דבר שהם אומרים 'חצור, אתה גם תישאר, אבל זה על חשבון אשקלון' ו'אשקלון, אתה גם תישאר אבל זה גם על חשבון אשקלון', וכולכם ביחד על חשבון נתיבות ושדרות ואופקים וכל אותם יישובים שהם יישובים שהיו במסגרת - - -

<שמעון סויסה: אדוני חבר הכנסת, יש לי פתרון בשבילך.

<שמעון סויסה: אל תאשרו את התקציב אם לא יוכפל ה - - -

ראובן ריבלין: שמעתי.

ראובן ריבלין: אין לך שום בעיה, כמעט אותי תשכנע, אני לא בטוח שתוכל לשכנע את כל הקואליציה.

ראובן ריבלין: לא בטוח שתוכל לשכנע את כל הקואליציה.

ראובן ריבלין: אני אומר לך, כאשר אני אומר שאני רוצה במקום 750 מיליון מיליארד וחצי, ישאל אותי כמובן שר האוצר או מישהו מהממשלה 'מאיפה אתה רוצה שנוריד את זה?' כי חבר הכנסת אראל דיבר על הדבר הכי נכון, זה ביטול חוק עידוד השקעות הון.

ראובן ריבלין: חוק עידוד השקעות הון וביטולו הוא תפיסה חדשה שיכולה לשבור קונספציה, תפיסה ושיטה שאנחנו בנינו את הארץ 54 שנים.

אראל מרגלית: אז גם אם רוצים הדגשים חדשים אי אפשר להשאיר את היישובים האלה בחלל ריק.

ראובן ריבלין: אני גם רציתי למחוא כפיים באותה עת, כי התרגשתי מהדברים שלך, אבל הם נכונים לחוק עידוד השקעות הון.

ראובן ריבלין: אז שתדעו קודם כל, שכל מה שנעשה פה כרגע בינינו כאשר במקום 180 יישובים יהיו 400 יישובים, או 213 יישובים, הממשלה לא התנדבה בשום דבר.

ראובן ריבלין: השאלה היא, איך אמרתם?

ראובן ריבלין: הפררוגטיבה.

ראובן ריבלין: אין שום פררוגטיבה, איפה ראש העיר לשעבר של בית שאן?

ראובן ריבלין: אין לנו פררוגטיבה, אנחנו יכולים לאשר או לא לאשר.

ראובן ריבלין: בעניין זה פנו החברים, כאמירה ציבורית, אם אתה תבקש שאנחנו נתמוך בבקשה שלך ושל אראל, אני מציע לוועדת הכספים לקבל החלטה שאנחנו תומכים.

יצחק כהן: אראל מבקש.

ראובן ריבלין: בסדר גמור, אראל מבקש.

ראובן ריבלין: אני זוכר גם את התלבטויותיך כשר אוצר, כאחראי על העניין הזה, זה לא היה פשוט כל כך.

גילה גמליאל: הלוואי שר אוצר.

ניסן סלומינסקי: אני כבר איחלתי לו.

ראובן ריבלין: אם כי אני מוכרח לומר, כאשר הוא היה פטריוט מקומי, הוא קיבל את ההחלטות הנכונות.

ראובן ריבלין: יש לאשקלון סיבות מיוחדות ביותר מדוע אנחנו נדאג לה, זה קו עימות לכל דבר.

ראובן ריבלין: ייתכן מאוד שגם אשדוד תהיה קו עימות, אני לא אומר, ייתכן מאוד שראשון לציון היא קו עימות, חלילה וחס שלא תהיה תל אביב קו עימות.

ראובן ריבלין: היום היא קו עימות בכל החיסולים, אבל אני מפחד מאוד שהיא יכולה להיות קו עימות.

ראובן ריבלין: לחצור הגלילית, שאני ביקרתי שם, באמת פנינה.

ראובן ריבלין: ראש פינה לא מקבלת, הם מקבלים, ובצדק.

ראובן ריבלין: אבל כל אחד ואחד.

ראובן ריבלין: ערד, שלא לדבר, על בית שאן שהיא משוש חיינו לא נדבר, המגזר הדרוזי, כל אחד יש לו את הסיבות שלו.

ראובן ריבלין: אבל לבוא ולומר, אוקיי, אז אנחנו, כי יש לנו מצוקה, מגדילים את זה מ-200 ל-400, הממשלה לא התנדבה בצורה משמעותית לפתרון הבעיה הזאת.

ראובן ריבלין: בית המשפט הגבוה לצדק גם שומע היגיון, כי הוא לארק בית משפט לחוק, הוא גם בית משפט לצדק ואני רוצה להציע שאנחנו נתמוך בבקשות של אראל ושל יצחק בתור הצהרה של הכנסת, שהיא הצהרה ציבורית יותר מאשר הצהרה חוקית, שאנחנו תומכים בכך שבית המשפט יעשה גם צדק ולא רק יילך לפי מידת הדין, ויבוא ויאמר עד 2015.

ראובן ריבלין: אתם לא גמרתם שום דבר, כל המאבק שלכם עכשיו הוא, כי הוא אמר 'אל תאשרו את תקציב המדינה, אם לא ייתנו לחצור', לי אין בעיה, אבל אחרי זה אני אצטרך רק לומר האם זה מהחינוך, מהביטחון.

סתיו שפיר: יש פה נציג של האוצר?

ניסן סלומינסקי: שלושתם דיברו.

ראובן ריבלין: אני ביקשתי שידברו לפניי.

גילה גמליאל: יש פה את הנציגים הטובים של האוצר.

סתיו שפיר: אני שואלת מה - - -

ניסן סלומינסקי: היא אמרה שהם לא יודעים, שזה ייקבע בדיוני התקציב.

סתיו שפיר: אני שואלת מה העלות המשוערת.

ניסן סלומינסקי: לא, קיים היום - - -

יצחק כהן: היום זה 750 .

סתיו שפיר: מה זה 750?

סתיו שפיר: זה - - -

יצחק כהן: מה יהיה ב-2015?

סתיו שפיר: - - - 750 על פי כמות היישובים שהייתה - - -

יצחק כהן: לא, הם הולכים הפוך.

יצחק כהן: מהתקציב אחורה.

ראובן ריבלין: יש להם 750 - - -

סתיו שפיר: השאלה שלי, היום זה 750 - - -

ניסן סלומינסקי: רגע, רובי, סתיו.

ניסן סלומינסקי: אמרנו, פי שניים, אז זה צריך להיות פי שניים בתקציב.

ניסן סלומינסקי: בגדול, אני אומר, הרי אף אחד לא יודע את ה - - -

ראובן ריבלין: השאלה שלך נכונה.

ניסן סלומינסקי: הם לא יודעים, כי כרגע המגמה שלהם זה להשאיר את זה באותו סכום.

ניסן סלומינסקי: במכתב שהם כתבו לבג"צ הם כתבו שמסגרת התקציב - - -

ראובן ריבלין: אני מכבד אתכם - - -

טלי פלוסקוב: אני מאוד רוצה להתייחס לדבריך.

טלי פלוסקוב: אם היושב ראש ייתן לי.

ראובן ריבלין: ודאי, אני רק אומר לכם - - -

ניסן סלומינסקי: רגע, רבותיי, זה לא מסודר.

ראובן ריבלין: פה יש אור, אז פה צריך לחפש את הכסף.

ראובן ריבלין: פה הכסף לא נמצא.

ניסן סלומינסקי: טוב, יישר כוח, רובי.

ניסן סלומינסקי: גילה.

גילה גמליאל: טוב, קודם כל גם בנשיאות אישרנו את הדיון שעולה כאן, של חברי הכנסת יצחק כהן ואראל מרגלית, והסיבה היא ברורה, שלא רק צריך לחזק את הדברים האלה, צריך בהחלט להוציא מכאן קריאה, כבוד היושב ראש, חד משמעית - - -

ניסן סלומינסקי: נרגשת.

גילה גמליאל: נרגשת, כן.

גילה גמליאל: האמת, גם בירוקרטית, לדעתי, זה דבר שגובל באבסורד, שרשות המיסים עכשיו תוציא את היישובים ותתחיל לעשות חישובים ועוד בשנת 2015 תחזור ליישוב.

גילה גמליאל: הליך מסורבל, לא ראוי, מיותר, ואני חושבת שכאן מה שצריך לעשות זה שני דברים.

גילה גמליאל: אחד זה לחזק את הערים, את אותן חמש ערים שכבר כלולות בתוך החוק, הם כלולים ל-2015, לדאוג שהם יישארו גם ב-2015.

גילה גמליאל: אין הצדקה שבסוף פברואר יחליטו אחרת.

גילה גמליאל: כאן יש נציגי רשות המיסים, אני מאמינה שאתם מסכימים איתי שההליך הבירוקרטי מעיב עליכם ואף יהיה הרבה יותר מזה.

יצחק כהן: ראית את העמדה שלהם.

ראובן ריבלין: הם אמרו, אם זה לא עולה על 750 מיליון אין להם בעיה.

גילה גמליאל: אז יש לי שאלה, יש פה שאלה עקרונית, למה להגיע לבג"צ?

גילה גמליאל: למה שלא כבר מראש תפעלו לביטול בג"צ ולמימוש הכנסתם של חמשת היישובים פנימה?

גילה גמליאל: זו שאלה, אבל לא סיימתי לדבר, הוא רוצה לענות לי.

<ספי זינגר: זאת לא שאלה שתלויה בנו, בממשלה.

<ספי זינגר: יש כבר החלטה של בג"צ שאמורה להיכנס לתוקף ב-22 בחודש - - -

גילה גמליאל: כן, אבל ההחלטה אומרת שבמידה שהממשלה לא תקבל החלטה.

גילה גמליאל: אם הממשלה תקבל - - -

<ספי זינגר: לא, החלטת בג"צ נכון לעכשיו לא אומרת את זה.

<ספי זינגר: החלטת בג"צ אומרת שב-22 בחודש נכנס לתוקף פסק הדין שבעצם גורע את חמשת היישובים.

<ספי זינגר: זה פסק דין שאמור להיכנס לתוקף ב-22 בחודש, אחרי שכבר מועד הכניסה שלו נדחה בפסק הדין ואחרי זה בעוד בקשת דחייה.

<ספי זינגר: מה שעכשיו הגישו העיריות זה בעצם בקשה לבית המשפט שידחה בעוד תקופה את מועד הכניסה לתוקף של פסק הדין, עד 1.1.15, לכניסת החוק החדש לתוקף.

<ספי זינגר: לכן בעצם רשות המיסים לא יכולה לעשות משהו אחר.

גילה גמליאל: אז אתם תגבו אותם בעמדת הממשלה?

<ספי זינגר: זה מה שהממשלה בהחלטה שלה - - -

גילה גמליאל: מעולה, אז כבר שלב אחד עברנו.

גילה גמליאל: הייתם צריכים לחשוב לפני שהגשתם את הבג"צ, אבל בסדר.

טלי פלוסקוב: לא אנחנו הגשנו בג"צ.

ניסן סלומינסקי: הגישו יישובים שלא קיבלו.

ניסן סלומינסקי: הם הנפגעים, הם לא הגישו.

גילה גמליאל: טוב, הבנתי.

גילה גמליאל: זה הליך מסורבל.

גילה גמליאל: אתם יודעים מה זה מראה בדיוק, כבוד היושב ראש?

גילה גמליאל: שההתנהלות של האוצר היא פשוט לא עם ראייה אסטרטגית ארוכת טווח שהייתה מונעת את כל ההתנהלות המסורבלת הזאת.

גילה גמליאל: עכשיו אותו דבר הם מציבים כבר לפתחנו לפעם הבאה.

גילה גמליאל: שוב, מה שיקרה - - -

ניסן סלומינסקי: זה גם לא האוצר, זה הממשלה.

גילה גמליאל: כל אחד שיעשה את העבודה בתחומו ומצבנו יהיה מצוין.

גילה גמליאל: מה שיקרה לנו שוב, כבר ההחלטה שתעמוד לפתחנו זה מעל 400 יישובים, הם ינסו לגרור מצב שמדובר על אותם סכומי כסף, בסופו של יום ההטבה לא תהיה אותה הטבה.

גילה גמליאל: לא רק זה שזו לא תהיה אותה הטבה, זו תהיה פגיעה חוזרת לאותם יישובים.

גילה גמליאל: מה שאני מציעה, הרב יצחק, שלא נחכה עד שזה יגיע לפתחנו, אלא מעכשיו לגבות את ההחלטה שהציגו כאן חברינו יצחק כהן ואראל מרגלית ולדרוש מהממשלה מעכשיו לתעל תקציבים מתוגברים לקראת תקציב המדינה, על מנת שלא תהיה פה איזה פארסה שתגיע לשולחן הוועדה בזמן התקציב, עם כל מה שכרוך בו.

גילה גמליאל: ואז ראש עיריית חצור הגלילית לא יבוא לכאן ויאמר 'אל תאשרו את התקציב'.

גילה גמליאל: הוא מפחד להגיע לנקודת אל חזור שבה כביכול כאן שמים את כולם בזמן אמת, תקציב המדינה כן או לא, אלא לדרוש את הדברים האלה מראש ולומר, אם הממשלה קיבלה החלטה שיש 400 יישובים במדינת ישראל שצריכים את הסיוע הזה של הטבות מס, אז שתקצה משאבים בהתאם, ושלא תעשה צחוק, לא מהיישובים, לא מהתושבים ובטח ובטח לא בסופו של יום להטיל הכול על כתפינו פה בוועדת הכספים.

גילה גמליאל: וברכות לראש העיר איתמר, ראש עיר צעיר, דינמי, ראש עיריית בית שאן החדש, ראשת העיר המתחדשת וראש העיר שנבחר שוב.

גילה גמליאל: אני חושבת שבאמת יש פה פוטנציאל של אנשים שרוצים להרים את הערים האלה.

גילה גמליאל: יש לנו חברים טובים שלנו ביישובים שמסייעים בידיהם ואני חושבת שכאן, במכלול הזה, צריך לתת להם את הגיבוי.

גילה גמליאל: איפה משה?

גילה גמליאל: אני רואה את ג'ולייט, נציגות נכבדה.

גילה גמליאל: פיני ואבי בוסקילה.

גילה גמליאל: יש הרכב מספיק מחוזק.

ניסן סלומינסקי: חבר'ה, אל יתהלל כל אחד במפלגתו שלו.

ניסן סלומינסקי: בחלק המשפטי שלי, בניסיון שלי, אני חושב שאם נקבל החלטה היום, גם נניח שאנחנו דורשים מהממשלה להגדיל את התקציב ולא להשאיר אותו וזה יגיע לבג"צ, אני מפחד שאנחנו רק מקלקלים, כי המשמעות תהיה מבחינת בג"צ, שלא בטוח שהחוק הזה יעבור, אם מתחיל להיות כאן מאבק של ועדת הכספים, ועדת כספים דורשת להגדיל, הממשלה לא תרצה, מי יודע אם החוק יעבור ואז בג"צ אומר, 'חבר'ה, כל זמן שאין חוק, אתם בחוץ'.

ניסן סלומינסקי: לכן אני חושב שאסור לנו להיכנס לפינה, למרות שזו דרישתנו, אבל אסור להיכנס לפינה, אנחנו צריכים לקבל החלטה.

ניסן סלומינסקי: ספי, אני צודק?

<ספי זינגר: אני לא יודע להגיד.

ניסן סלומינסקי: אנחנו צריכים לקבל החלטה - - -

יצחק כהן: זו החלטה דקלרטיבית.

ניסן סלומינסקי: לא, אני אומר שאנחנו צריכים לקבל החלטה.

ניסן סלומינסקי: אנחנו נכין ניסוח שהוא משפטי טוב לבג"צ גם, אבל המהות של ההחלטה צריכה להיות שנקבעו קריטריונים והחקיקה מתקדמת והממשלה תמשיך את החקיקה והכנסת תסייע בידה ואנחנו תומכים בזה שבינתיים, מאחר שהחקיקה מתקדמת, אל תוציאו חמישה יישובים מהתמונה הזאת, כי החקיקה מתקדמת.

ניסן סלומינסקי: ולא להכניס בהחלטה כרגע את הוויכוח על התקציב, כי זה יפחיד את הבג"צ ויגיד לו - - -

ראובן ריבלין: ישים את החוק בסימן שאלה.

ניסן סלומינסקי: בדיוק, 'לא תהיה חקיקה, אז עזבו, שיהיו בחוץ כבר מעכשיו', כי לא תהיה חקיקה.

ניסן סלומינסקי: אז לכן למרות שזו תהיה דרישתנו, כשזה יגיע לידינו.

ניסן סלומינסקי: כרגע, כדי לעזור ליישובים אני מציע שלא נכניס את האלמנט הזה בעניין.

ניסן סלומינסקי: איציק, אתה רצית לדבר?

יצחק כהן: כן.

יצחק כהן: רציתי להגיד מה שסיכמת כרגע, מה שרובי הציע, שכן נקבל החלטה, אפילו החלטה הצהרתית, שאנחנו כן מבקשים להגדיל את התקציב ולהרחיב את הזכאויות של יישובים.

ניסן סלומינסקי: אבל אני מציע להפריד, כי המגמה שלנו כרגע זה לעזור להם בבג"צ.

יצחק כהן: גם, ודאי.

ניסן סלומינסקי: אני מפחד שלהכניס דבר כזה שיכול להיות שהוא יוצר מחלוקת, או נותן תחושה שתהיה כאן דרישה שאולי בגלל זה החוק לא יתקדם, זה לא יעזור, אני חושב שזה רק יכול לקלקל.

גילה גמליאל: אפשר לשמוע מה אומרים היועצים המשפטיים?

ניסן סלומינסקי: אני עכשיו שואל.

ניסן סלומינסקי: שלומית לא הייתה, ספי שמע.

ניסן סלומינסקי: ספי, לך יש התייחסות?

ניסן סלומינסקי: בהחלטה שאנחנו רוצים להחליט ואנחנו רוצים להגיש לבג"צ הייתה הצעה גם להוסיף שאנחנו דורשים מהממשלה שהתקציב כדי לפרנס את החוק הזה יהיה הרבה יותר גדול מהתקציב שמיועד היום, 750.

ניסן סלומינסקי: הבעיה רק שאני אמרתי, שיכול להיות שזה יסמן לבג"צ שמתחילה מחלוקת ויש דרישות להגדלה ויכול להיות שהחוק לא יתקדם, ואז הבג"צ יגיד 'אתם תהיו בחוץ עד שיהיה חוק'.

ניסן סלומינסקי: זה מה שאני מפחד.

ניסן סלומינסקי: לא כדאי.

טלי פלוסקוב: לחלק את זה לשניים.

ניסן סלומינסקי: לחלק לשניים.

ניסן סלומינסקי: עוד מישהו מחבריי, חברי הכנסת?

חמד עמאר: קודם כל אני רוצה לתמוך בעמדה שלך.

חמד עמאר: אני חושב שאם אנחנו נלך לפתחו של בית המשפט ונגיד שאנחנו רוצים להגדיל את התקציב, זו תהיה הזדמנות גם לממשלה, כי כפי ששמעתי עכשיו הממשלה רוצה לתמוך בהשארת היישובים עד חקיקת החוק.

חמד עמאר: זו תהיה גם הזדמנות לממשלה להגיד 'תשמעו, אנחנו צריכים לבדוק, לנסות, לראות אם אנחנו הולכים להגדיל את התקציב, לא הולכים להגדיל את התקציב', וככה בהחלטה שלנו ניצור מצב שאותם יישובים שאנחנו רוצים להכניס עכשיו, עם התקציב הקיים, נמצא אותם בחוץ.

חמד עמאר: לכן אני תומך בעמדה שלך, קודם כל בקריאה שלנו להשאיר את היישובים עד חקיקת החוק.

ראובן ריבלין: לא עד 22 בפברואר, אלא עד ל-1 בינואר.

ניסן סלומינסקי: עד סיום החקיקה.

חמד עמאר: עד סיום החקיקה.

חמד עמאר: אני רוצה לדבר רק בנושא הזה.

חמד עמאר: כשהממשלה מחליטה לא לקבוע קריטריונים ברורים לחלוקה בית המשפט בא ומתערב.

חמד עמאר: אני טיפלתי בנושא הזה ביישובים הדרוזים.

חמד עמאר: אני אתן לכם דוגמה.

חמד עמאר: רק לאחרונה נכנסו כיסרא, סמיה ובית ג'אן ואיך נכנסו?

חמד עמאר: דרך בית המשפט, בג"צ בא וקבע שצריך להכניס אותם.

חמד עמאר: הם יותר קרובים לגבול מאשר כפר הוורדים.

חמד עמאר: כפר הוורדים היה בפנים, מעלות תרשיחא היה בפנים, הם יותר קרובים והם היו בחוץ, כי הייתה החלטה שרירותית לא להכניס אותם.

חמד עמאר: ועכשיו הכניסו אותם לאותם יישובים בהחלטת בית המשפט.

ניסן סלומינסקי: כפר ורדים יצא.

חמד עמאר: אני מדבר על מה שהיה.

חמד עמאר: כפר הוורדים היה בפנים, מעלות תרשיחא היו בפנים, יישובים לפניהם כמו כיסרא, סמיה, היו בחוץ, כמו בית ג'אן.

חמד עמאר: כי כשהמדינה לא מחליטה ולא קובעת קריטריונים ברורים, זה מה שקורה, שבית המשפט בא ומחליט, להכניס את היישוב הזה ולהוציא את יישוב איקס.

חמד עמאר: לכן ההחלטה שלנו צריכה להיות ברורה, אנחנו נבקש להשאיר אותם עד חקיקת החוק באופן סופי, לא ניכנס לעניין של התקציב והגדלת תקציב.

חמד עמאר: בעניין שיגיע תקציב 2015 ואנחנו כאן נצטרך לבוא ולשבת, נדון בעניין, נראה איך אנחנו יכולים להגדיל את התקציב ולא להשאיר את אותו תקציב.

חמד עמאר: כאשר אנחנו מגדילים את היישובים מ-200 ומשהו ל-400 ומשהו, כפול יישובים בהשארת אותו תקציב, אז כולם יסבלו מהנושא הזה.

חמד עמאר: לכן נשאיר את הנושא של הכסף.

ראובן ריבלין: אז כדאי גם שראשי הערים ילחצו על השרים, לא רק עלינו.

טלי פלוסקוב: ברור.

חמד עמאר: אני חושב שראשי הרשויות יודעים לעשות את זה, יודעים ללחוץ במקומות הנכונים.

חמד עמאר: אני מקווה שאנחנו נצליח בסופו של דבר להגדיל את התקציב לנושא של ההטבה.

סתיו שפיר: קודם כל לשבח באמת שוב את חברי אראל ואת איציק כהן על הקיום של הדיון הדחוף הזה ואני תומכת בעמדתכם.

סתיו שפיר: אני רק רוצה להוסיף בקשה ופשוט לקבל הערכה כלכלית או הערכה תקציבית שהיא קצת יותר ברורה, לגבי מה העלות שהייתה צריכה להיות פה וגם איך אנחנו חושבים על זה אסטרטגית לעשר השנים הקרובות ולא כל פעם לתקן איזה שהוא חור.

סתיו שפיר: כי פשוט נורא קשה לקיים ככה דיון, כשהתשובות הן לא ידועות ותלויות באוויר ו - - -

יצחק כהן: זה משחק סכום אפס.

יצחק כהן: מרחיבים יישובים אבל הסכום הוא אותו סכום.

יצחק כהן: את מגיעה בסוף לאותה תוצאה.

סתיו שפיר: וחבל שהיישובים יצטרכו לשלם על זה, על קבלת החלטות שגויה.

חמד עמאר: כן, אבל אנחנו עדיין משערים, עדיין לא נקבע תקציב 2015, עדיין לא נכנסו אותם יישובים.

חמד עמאר: בואו נתמקד בנקודה של הכנסת חמשת היישובים האלה והשארתם.

יצחק כהן: היישובים נמצאים, לא נוציא אותם.

יצחק כהן: אני רוצה להתמקד בקריטריונים שירחיבו.

סתיו שפיר: איציק, ידידי, אנחנו יודעים מה קורה כשכבר מגיע לשולחן הוועדה התקציב.

סתיו שפיר: התקציב מעורפל וגדול ויש לנו מעט מאוד זמן לדון בו והרבה מאוד דברים חומקים מעיניהם של חברי הכנסת, גם של חברי הכנסת האינטליגנטים והמוכשרים ביותר, בגלל טווח הזמנים שבו הוועדה מקבלת את התקציב.

סתיו שפיר: בואו לא נשגה באשליות, אנחנו מקבלים את זה זמן קצר מדי לפני קבלת ההחלטה והרבה מאוד דברים עלולים להיעלם מעינינו וגם לא להיות נידונים בהרחבה, כי אנחנו לא יודעים מה יהיו הגזרות האחרות שיופיעו בתקציב הזה.

סתיו שפיר: יכול להיות שסדר העדיפויות יהיה שונה מרגע הגעת התקציב לדיון פה.

סתיו שפיר: לכן הייתי רוצה לברר את הדברים האלה הרבה לפני שבכלל נכתב תקציב 2015, שכרגע זה הזמן, זה הזמן לעשות את זה.

סתיו שפיר: וכדי לעשות את זה נכון, אנחנו צריכים הערכות תקציביות נורמליות וארוכות טווח.

סתיו שפיר: תסלחו לי, זה שהאוצר מגיע פעם אחר פעם לוועדה בלי שום תכנית כלכלית לחמש השנים הבאות, זה מביך וזה לא צריך להיות ככה.

סתיו שפיר: וזה עוד לפני שבכלל דנו בקריטריונים.

סתיו שפיר: גם על זה צריך לזמן פה דיון.

סתיו שפיר: הקריטריונים למי בכלל ומה היישובים שנכללים, ולא סתם הגיע הדבר הזה לבג"צ, מה היישובים שנכללים בהטבות המס האלה ומה לא, יש שם קריטריונים אובייקטיביים, כפי שאתה הרחבת ודיברת בצורה יפהפייה, שקשורים בשכר ובמיקום וכמובן בצרכים הביטחוניים, ויש קריטריונים פוליטיים, וגם אותם ראינו וגם בהם דנו.

סתיו שפיר: הקריטריונים בסיפור הזה צריכים להיות לחלוטין אובייקטיביים.

סתיו שפיר: למרות שכולנו פוליטיקאים, בעניין הזה צריכים קריטריונים אובייקטיביים ולא צריך שהדבר הזה יגיע לבג"צ בצורה שכל כך מביכה את המערכת.

סתיו שפיר: באמת.

סתיו שפיר: זה תפקידנו.

סתיו שפיר: אז אני מבקשת פה מכבוד יושב ראש הוועדה שאנחנו נקיים גם דיון באותם קריטריונים - - -

ניסן סלומינסקי: ודאי שנקיים.

סתיו שפיר: לקבלת הטבות מס לפני, שוב, לפני שהתקציב בכלל נכתב במשרד האוצר.

סתיו שפיר: לפני.

סתיו שפיר: לא אחרי.

סתיו שפיר: אחר כך, תאמינו לי, יגיעו כל כך הרבה עזים בתוך התקציב הבא שאנחנו כבר לא נדע איפה הידיים ואיפה הרגליים ויהיה לנו מאוד מאוד קשה לערוך את הדיון הזה בצורה כל כך עניינית, כפי שאנחנו עורכים אותו היום.

ניסן סלומינסקי: רק קשה יהיה לקבוע דיון - - -

ראובן ריבלין: אם את לוקחת בחשבון שעוד יוסיפו 3-4 מיליארד למשרד הביטחון - - -

סתיו שפיר: למה רק 3-4 מיליארד, רובי?

ראובן ריבלין: קבלי ממני שזה המינימום.

ניסן סלומינסקי: אני אומר שיהיה לנו קשה לקיים דיון כל עוד לא נקבל לפחות מהממשלה את החלוקה של האחוזים - - -

סתיו שפיר: היו 8 מיליארד עודפים בתקציב.

סתיו שפיר: יכול להיות שמשרד הביטחון כבר בונה על זה.

ניסן סלומינסקי: סתיו, אני אומר, יהיה לנו קשה מאוד לקיים דיון רציני בנושא כל עוד אנחנו לא יודעים איך חלוקת האחוזים של הממשלה, זאת אומרת כמה אחוזים היא נותנת, לדוגמה, לקרבה לגבול, וכמה אחוזים היא נותנת במשקל לנושא החתך הסוציו אקונומי ודברים מהסוג הזה.

ניסן סלומינסקי: הדיון שלנו יהיה תלוש לגמרי מהמציאות.

סתיו שפיר: אני חושבת שאנחנו יכולים לדון בזה ולהגיש תכנית בעצמנו לממשלה.

ניסן סלומינסקי: אפשר, אבל אני חושב ש - - -

סתיו שפיר: לא צריך לחכות להחלטת ממשלה.

ניסן סלומינסקי: תאמיני לי שאם נצליח בינינו לעשות את זה, אני לא חושב שאנחנו נהיה יותר - - - טוב, אני חושב שיותר כדאי - - -

אראל מרגלית: תתפלא.

אראל מרגלית: אנחנו נוכל להגיע לסוג של קונצנזוס, גם אם יש בינינו ויכוחים בנושאים פוליטיים מסוימים.

ניסן סלומינסקי: לא, יכול להיות, אבל זה הרבה פעמים - - -

סתיו שפיר: אני אשמח מאוד אם ראשי הערים יוזמנו לדיון - - -

יצחק כהן: הם יגיעו.

סתיו שפיר: יגיעו כל ראשי הערים האלה, לא כל ראשי הערים - - -

חמד עמאר: רק שאלה.

חמד עמאר: רשימת היישובים החדשים פורסמו או עדיין לא?

ניסן סלומינסקי: לא יודע.

ניסן סלומינסקי: דיברו עליה.

ניסן סלומינסקי: אני מניח שהיא קיימת, אני לא ראיתי אותה, אבל היא פורסמה.

ניסן סלומינסקי: שמעון, בבקשה.

שמעון סולומון: רק כמה משפטים.

שמעון סולומון: קודם כל צריך להגיד, בהמשך למה שחברת הכנסת שפיר אמרה, אני חושב שפעם ראשונה, אחרי הרבה שנים, אנחנו גם יכולים לראות קריטריונים ברורים הרבה יותר טובים.

שמעון סולומון: אולי זה לא מושלם, אבל יש כאן הצעה שבאה על פי קריטריונים חיצוניים, בניגוד למה שהיה עד היום, של החלטות שרירותיות שלפעמים כשאתה מנסה לחפש קשר בין זה לזה לא תמיד היה אפשר, כי היו החלטות שרירותיות פוליטיות.

שמעון סולומון: היום אנחנו רואים התחלה של עבודה.

שמעון סולומון: צריך גם לדעת להגיד את זה, יש התחלה של עבודה רצינית, קריטריונים שקופים, שכל אחד יכול לראות אותם.

שמעון סולומון: אני חושב על אותם יישובים כמו ערד, אשקלון, פריפריה, יישובי בדואים אחרים, שנכנסים לתוך הקריטריונים האלה, אבל הם לא יהיו זכאים עד 2015, בפער הזמן הזה, אני חושב שאנחנו צריכים לעזור להם כדי שהם יוכלו להיכנס, לא להוציא אותם בתקופה הזו כדי לא ליצור בעיות בירוקרטיות, כי אחר כך יהיה קשה לחזור.

שמעון סולומון: לכן צריך לעשות את כל המאמצים כדי שבתקופה הזו, אם זה בבג"צ ואם זה במקומות האחרים, לא יוציאו אותם.

שמעון סולומון: ש-10 החודשים האלה הם ימשיכו להיות בפנים.

שמעון סולומון: כך נוכל אולי ליצור את הרצף הזה.

שמעון סולומון: אבל באופן כללי אני חושב שצריך לברך.

שמעון סולומון: מ-2015 כשיבוא הגשר נעבור ואנחנו פה נילחם שהיישובים האלה ייכללו ואולי אחרים שצריכים להיות, אבל יש כאן פעם ראשונה אמירה חזקה מאוד, שהם לא שיקולים פוליטיים נטו אלא קריטריונים חיצוניים שצריכים להיות לכולם שווים.

שמעון סולומון: אני שמח על זה.

חמד עמאר: באמת צריך להודות לבית המשפט שחייב את הממשלה ללכת על קריטריונים.

חמד עמאר: באמת צריך להודות.

שמעון סולומון: אתה יודע שאם האוצר לא היה רוצה אז הוא לא היה עושה את זה.

ראובן ריבלין: אני הזהרתי את הכנסת, אמרתי 'אל תיתנו לבית המשפט'.

חמד עמאר: כן, אל תיתנו לבית המשפט.

חמד עמאר: אנחנו היינו צריכים לבוא ולהחליט, לפני הממשלה ובסופו של דבר בית המשפט.

ניסן סלומינסקי: בואו רק שלא נקשור לו כתרים, בית המשפט העליון לא פסל את הרשימה ואמר 'אין לכם קריטריונים', הוא הוציא רק את החמישה האלה שהוא אומר שהם לא עונים לקריטריונים ש - - -

חמד עמאר: לא, בית המשפט גם חייב אותם בקריטריונים חדשים, איך אתם קובעים ש - - -

ניסן סלומינסקי: נניח, רק שנבין, שעכשיו לא עושים - - -

ראובן ריבלין: עד אז היו קריטריונים של קשת גיאוגרפית.

ראובן ריבלין: ברגע שהם התחילו במקום קשת גיאוגרפית לשלוח אצבעות, אמרתי ש - - -

ניסן סלומינסקי: חמד, שנבין, נניח שעכשיו לא עושים כלום, מה שיקרה זה רק דבר אחד.

ניסן סלומינסקי: חמש הערים האלה ייצאו, כל האחרים ימשיכו כן לקבל.

ניסן סלומינסקי: זאת אומרת שאין כאן החלטה של בג"צ, 'חבר'ה, מאחר שאין קריטריונים הכול בטל ומבוטל'.

חמד עמאר: לא, אני יודע, בשביל זה אני אומר שלא צריכים להיכנס לתקציב, קודם כל נשאיר אותם.

ניסן סלומינסקי: לזה אני מסכים.

ראובן ריבלין: אני מציע שנקבל החלטה שהכנסת קוראת לממשלה ולבית המשפט העליון להשאיר עד חקיקת החוק, או עד 1.1, הכול לפי התאריך המאוחר.

יצחק כהן: בהמשך לדבריה של סתיו, מתי יהיה דיון על הקריטריונים?

ניסן סלומינסקי: איפה, אצלנו?

יצחק כהן: אצלנו, כן.

ניסן סלומינסקי: אז נאמר כך, אנחנו יכולים לעשות את הדיון בקרוב ואנחנו יכולים לחכות קצת, כי לעשות את הדיון על הקריטריונים בלי שאנחנו יודעים אפילו מה הממשלה רוצה במשקלים, זה יכול שזה טוב, אנחנו כאילו נכתיב לממשלה, אבל לא בטוח.

ניסן סלומינסקי: יכול להיות ששווה לחכות אחרי שהממשלה תקבל את הקריטריונים עם המשקלים שלהם, כי כרגע היא למעשה קיבלה החלטה - - -

שמעון סולומון: אבל, ניסן, אתה יכול לדבר על הקריטריונים, על האחוזים, על המשקל - - -

ניסן סלומינסקי: לא, זה חשוב מאוד.

ניסן סלומינסקי: יש חשיבות עצומה איזה משקל הם נותנים לקריטריון הזה או השני.

חמד עמאר: אדוני היושב ראש, מה שהוא מבקש, הוא מבקש לא על האחוזים, על הקריטריונים, איזה קריטריונים נקבעו.

ניסן סלומינסקי: אני רק רוצה להסביר עוד פעם.

ניסן סלומינסקי: נניח אתה יכול לדון על הקריטריונים, אבל אם אתה יודע שהקריטריון של פריפריה, שאתה חושב שאולי הוא נניח לא טוב, נניח, או המרחק, אם הוא מקבל רק 10% מכל הסך הכול, אתה תגיד 10% שיישאר, אם הוא מקבל 70%, הרי יש משקלים לקריטריונים, חשוב - - - אלא אם כן אנחנו אומרים שאנחנו הממשלה, אנחנו הקובעים והמחליטים.

חמד עמאר: לא, לא.

ניסן סלומינסקי: אבל אני חושב שהדיון יהיה הרבה יותר ענייני כשנדע קצת יותר את המגמות של הממשלה בשקלול של הקריטריונים.

חמד עמאר: יש לנו זמנים, או שעדיין לא קיבלת?

ניסן סלומינסקי: זה יהיה לקראת דיוני התקציב.

ניסן סלומינסקי: להערכתי זה לא יהיה בתקציב עצמו, כי זה צריך לבוא כחוק נפרד.

ניסן סלומינסקי: כך אני חושב.

ניסן סלומינסקי: הכוונה שהם יצטרכו להעביר בקריאה ראשונה - - -

ראובן ריבלין: הם יכולים בהסדרים.

ניסן סלומינסקי: אני מקווה שזה לא יהיה כך.

סתיו שפיר: בגלל זה אנחנו חייבים לעשות את הדיון הזה לפני - - -

ניסן סלומינסקי: מה זה יעזור לנו?

ניסן סלומינסקי: אם נעשה, נניח - - -

ראובן ריבלין: יש לי הצעה לסדר.

ראובן ריבלין: היושב ראש, אני מציע להבחין כרגע בישיבה הזאת בין הקריטריונים לבין הנושא שעתיד להיחתך ב-22 בחודש על ידי בית המשפט העליון.

ראובן ריבלין: אנחנו קוראים לבית המשפט העליון ולממשלה לקחת בחשבון מבחינת שיקולי הצדק, ולא רק שורת הדין, את העובדה שאנחנו מבקשים ממנה מבחינה ציבורית להשאיר את כל אותם זה עד 1 בינואר או עד חקיקת החוק, הכול לפי המוקדם יותר.

<שמעון סויסה: אדוני היושב ראש, הצעה קטנה.

ראובן ריבלין: אתה רוצה לקלקל?

ראובן ריבלין: אני חוזר בי מהצעתי.

ניסן סלומינסקי: רובי, רק רגע.

ניסן סלומינסקי: רבותיי, רק שנייה.

אראל מרגלית: חברות וחברים, הסיכום של ידידנו רובי ריבלין הוא סיכום מצוין רגע ובואו נלך צעד צעד.

אראל מרגלית: אתם צריכים לקחת בחשבון לא רק את התוכן של הוועדה, גם את הטון שלה.

אראל מרגלית: חברי איציק כהן ואנוכי הגשנו את הנושא הזה וזה נכון שההטבות ליחידים, וזה אני אומר גם לחברינו במס הכנסה, זה לא קריטריון יחיד לכל הנושא של הבאת פיתוח כלכלי ליישוב מסוים, ונכון שהקריטריון הגדול בסופו של דבר, שאנחנו נצטרך להידרש גם אליו, זה הנושא של חוק עידוד השקעות הון מעודכן, אם רוצים לקחת מהישן, כי זו הייתה הדרך שבה למדנו לתת עדיפות לאזורים שאנחנו רוצים ביקרם.

אראל מרגלית: בלי חוק עידוד השקעות הון ובלי ההטבה האישית זה לא היה קורה.

אראל מרגלית: ההטבה האישית זה תנאי הכרחי, הוא לא מספיק.

אראל מרגלית: עכשיו אני רוצה להגיד לכם משהו, ראשי הערים עצמם.

אראל מרגלית: תסתכלו, זה לא רק איציק כהן, זה רובי ריבלין, זה סתיו שפיר, זה חמד עמאר, זה שמעון סולומון, זה גילה גמליאל, רוברט אילטוב, שלא נמצא פה, וזה יושב ראש הוועדה ניסן סלומינסקי.

ראובן ריבלין: כל חלקי הבית.

אראל מרגלית: יוצא מפה מסר ברור שאנחנו מוכנים לעבוד איתכם.

אראל מרגלית: יוצא פה מכל חלקי הבית מסר ברור.

ניסן סלומינסקי: כל מי שישנו פה וכל מי שאיננו.

אראל מרגלית: נכון.

אראל מרגלית: אתם יודעים איך עושים קפה היום בארץ?

אראל מרגלית: הפוך.

אראל מרגלית: צריך לעשות פה את כל העניין הכלכלי הפוך.

אראל מרגלית: אנחנו מוכנים להיות פרטנרים שלכם בתוך התהליך, אבל אני אגיד לכם עוד סוד, ההובלה צריכה לבוא מכם, אתם צריכים למקד אותנו ולהגיד לנו מה אתם רוצים להרים באשקלון, בחצור הגלילית, בערד, בבית שאן וכל אחד מהמקומות האלה ואנחנו רוצים לדעת מה אתם רוצים להרים ושאיפה יש הזדמנות כדי שאותם אנשים ואנשים חדשים יוכלו להגיע.

אראל מרגלית: תמקדו אותנו, תחנכו אותנו ותבואו איתנו ביחד.

אראל מרגלית: הגיע הזמן, אנחנו אומרים את זה מדם ליבנו.

אראל מרגלית: אנחנו עשינו את זה בזמנו בירושלים, בהר חוצבים, כשבתל אביב הסתכלו על ירושלים כאילו - - - מחקו אותה מבחינה עסקית, ובאנו והבאנו את זה.

אראל מרגלית: עכשיו בבאר שבע, עכשיו בגליל העליון, עכשיו במקומות שונים.

אראל מרגלית: אנחנו משוכנעים שחייבים לשנות את סדרי העדיפויות הכלכליים במדינת ישראל, אבל אתם צריכים להוביל, יחד עם הכנסת, יחד עם הסקטור העסקי, יחד עם הממשלה.

אראל מרגלית: הממשלה תגיב, היא לא יודעת להוביל, היא יודעת להגיב.

אראל מרגלית: אם היא יודעת להוביל, שתוביל.

אראל מרגלית: אני אומר לכם שאנחנו מוציאים לכם פה קריאה.

אראל מרגלית: ולבית המשפט העליון אנחנו אומרים, זה נושא קטן, אבל לקחת את שינוי סדר העדיפות הלאומי ברמה הכלכלית.

אראל מרגלית: לכו איתנו, ניתן לכם את התמיכה.

ניסן סלומינסקי: אראל, אני רק רוצה שאנחנו, מרוב התלהבות, נסחפים.

ניסן סלומינסקי: אנחנו מדברים כרגע עם חמש ערים.

ניסן סלומינסקי: יש 430 - - -

<שמעון סויסה: ההצעה מצוינת.

<שמעון סויסה: תיקחו סימולציה - - -

ניסן סלומינסקי: שמעון, בבקשה.

ניסן סלומינסקי: אתה מדבר וזה חבל.

ניסן סלומינסקי: אני אומר שוב, אנחנו צריכים לקחת בחשבון שאלה הערים שהוציאו אותן, אבל הן לא היחידות, אז לא שהן יובילו וכו'.

ניסן סלומינסקי: אני אשמח, אבל יש לך 430 יישובים - - -

יצחק כהן: דרך אגב, במחזור הקודם הוציאו את אשקלון.

ניסן סלומינסקי: יש 430, להתעסק עם 430 יישובים, אני לא יודע אם אתה יודע מה זה, או עם כאלה שלא נמצאים, עוד 500 שלא נמצאים.

אראל מרגלית: אפשר להתעסק עם אזורים במדינה.

אראל מרגלית: נגיד שאנחנו רוצים - - -

ניסן סלומינסקי: לכן אני אומר, קבעו כאן נניח 7 קילומטרים, יבואו לך עוד 30 יישובים שנמצאים 7.5 קילומטרים, יגידו 'למה 7 ולא 7.5?' עברנו את זה כבר.

ניסן סלומינסקי: זה לא פשוט.

ניסן סלומינסקי: לכן אני אומר, זה סיפור הרבה יותר מסובך מאשר ככה סתם, אבל כרגע יש לנו משימה אחת.

ראובן ריבלין: הסיפור מסובך, הצעת ההחלטה היא פשוטה.

יצחק כהן: בואו נתמקד בהצעת ההחלטה.

ניסן סלומינסקי: זה מה שאני אומר, כרגע יש לנו משימה אחת, זה לעזור לכם לעבור את השלב הזה של הבג"צ.

ניסן סלומינסקי: אחר כך יהיו לנו עוד הרבה דיונים.

גילה גמליאל: אני אומרת שאם אשקלון הוצאה החוצה - - -

יצחק כהן: לא עכשיו, במחזור הקודם היא הוצאה.

גילה גמליאל: אז ההחלטה הגורפת שלנו היא תהיה - - -

ניסן סלומינסקי: רבותיי, עוד דקה.

ניסן סלומינסקי: אני רוצה עוד הערה אחת.

ניסן סלומינסקי: בהיכרותי גם את הבג"צ המחשבה של בתי המשפט בצד אחד, או של עורכי הדין, והמחשבה של בג"צ היא שונה.

ניסן סלומינסקי: עורך דין שיכול להיות נפלא בדיון משפטי, הוא יכול לבוא לבג"צ ויהיה על הפנים, כי לבג"צ יש מחשבות קצת שונות.

ניסן סלומינסקי: לכן אני מחפש עכשיו, אני ביקשתי מהיועצים המשפטיים לנסח איזה שהוא נוסח שיהיה נוסח טוב לדיון של הבג"צ, שזה לא יהיה שאנחנו חושבים כך ויכול להיות שזהו.

ראובן ריבלין: מבחינת הצדק ולא רק הדין ומבחינת הסדר הציבורי הראוי.

ראובן ריבלין: זה הכול.

ניסן סלומינסקי: אנחנו ננסה לגבש איזה נוסח שיהיה טוב, שהוא ייצא לבג"צ והוא יהיה נוסח טוב.

ניסן סלומינסקי: ההחלטה שאנחנו צריכים להחליט זה שוועדת הכספים רואה בחיוב, או משהו מהסוג הזה, אתם תנסחו, את החלטת הממשלה להמשיך את תהליך החקיקה וקוראת לה להזדרז בחקיקה.

ניסן סלומינסקי: אל"ף.

ניסן סלומינסקי: בי"ת, נקבעו על ידי הממשלה קריטריונים שבתוכם נמצאים גם חמשת היישובים הנ"ל.

ניסן סלומינסקי: ועדת הכספים פונה - - -

ראובן ריבלין: או מבקשת מבית המשפט העליון.

ניסן סלומינסקי: פונה לבית המשפט - - -

ראובן ריבלין: לא רק מבחינת הדין, אלא גם מבחינת הצדק.

ניסן סלומינסקי: לא, לזה לא להיכנס.

ניסן סלומינסקי: לבית המשפט העליון לאפשר לממשלה ולכנסת להמשיך בהליך החקיקה ולסיים אותו בלי לגרוע את חמשת היישובים האלה באותה תקופת ביניים.

ניסן סלומינסקי: משהו מהסוג הזה.

ניסן סלומינסקי: זה פחות או יותר.

ניסן סלומינסקי: אנחנו עוד נעבוד על נוסח יותר מדויק.

חמד עמאר: נוסח משפטי יותר.

טלי פלוסקוב: זה צריך להיות דחוף, היום.

ניסן סלומינסקי: עוד כמה דקות זה ייצא.

גילה גמליאל: אבל, ניסן, זה לא ממצה את הדיון.

גילה גמליאל: הדיון גם היה כולל את אשקלון ואשקלון לא מקבלת את ההתייחסות שלה במסקנה שלנו בסופו של יום.

גילה גמליאל: מה שקורה בפועל - - -

יצחק כהן: אשקלון לא נכללת ב - - -

גילה גמליאל: לא, בחבילה של הרשימה של היישובים, היא לא כוללת את אשקלון.

גילה גמליאל: זה לא יעלה על הדעת.

גילה גמליאל: אני קידמתי חוק שנת לימודים חינם לחיילים משוחררים ואשקלון הייתה כלולה בנוסף למרות שהיא לא בנגב או בגליל.

גילה גמליאל: כלומר יש קריטריונים ייעודיים לעיר אשקלון שבגינם בזמנו גם אושר חוק שנת לימודים חינם, כי יש שם בעיה אמיתית ומצוקה רצינית שכן צריך לטפח את העיר.

גילה גמליאל: אז איך זה יכול להיות שאנחנו עכשיו הולכים להוביל קו שהדיון עצמו הוא גם על אשקלון, אם לא בעיקר ובסופו של יום היא גם לא תהיה כלולה במסקנה שלנו.

גילה גמליאל: צריך לייעד מסקנה ייעודית גם לאשקלון.

גילה גמליאל: מה שאני ויצחק מציעים זה בהחלט לבחון את הקריטריונים שבגינם נקבעו כל היישובים, על מנת לדאוג גם כן שהעיר אשקלון תהיה כלולה בהם.

ניסן סלומינסקי: אנחנו רוצים להכניס, אבל בוא נבין איפה אנחנו נמצאים.

ניסן סלומינסקי: יש מפה שממשלת ישראל קבעה והיא עובדת ומחלקים לפי זה את ההנחות במס.

ניסן סלומינסקי: בא בג"צ ואמר, 'לפי הקריטריונים שקיימים במפה שלכם חמשת היישובים האלה', שנקבו בשמם, 'לא נמצאים וצריכים לצאת משם', הוא הוציא אותם, נקודה.

ניסן סלומינסקי: ואנחנו עכשיו רוצים להחזיר אותם.

ניסן סלומינסקי: אנחנו לא יכולים עכשיו לפנות לבג"צ שיפתח את הרשימה.

ניסן סלומינסקי: בג"צ לא פותח את הרשימה, הוא לא דן.

גילה גמליאל: ברור, אבל הפנייה שלנו היא לא רק לבג"צ.

ניסן סלומינסקי: לא, אבל כרגע אנחנו רוצים לעזור ליישובים האלה.

חמד עמאר: מה שאנחנו מתמקדים זה חמשת היישובים האלה.

גילה גמליאל: חמשת היישובים האלה שאתם מדברים עליהם הם תמיד כוללים את אשקלון, רק שהבעיה שאתם לא מבינים, לדעתי - - -

ניסן סלומינסקי: לא, הם לא כוללים את אשקלון.

חמד עמאר: הקריאה שלנו לבג"צ.

חמד עמאר: בואו נבדיל בין הקריאה שלנו לממשלה לקריאה שלנו לבג"צ.

ניסן סלומינסקי: היא לא כוללת את אשקלון היום.

גילה גמליאל: בואו נעשה הפרדה.

גילה גמליאל: לבג"צ כרגע הקריאה היא לגבי חמשת היישובים.

גילה גמליאל: בנוסף לזה, הדיון היום הוא על אשקלון.

ניסן סלומינסקי: לא, בקריטריונים החדשים של הממשלה, בהצעה של 430 ודאי שאשקלון נמצאת.

יצחק כהן: אתה בטוח?

יצחק כהן: אם אתה בטוח, נגמר הדיון.

גילה גמליאל: אבל יצחק אומר שהיא לא נמצאת.

גילה גמליאל: יצחק אומר שהוציאו את אשקלון מהרשימה.

ניסן סלומינסקי: רשות המיסים, אשקלון נמצאת ברשימה של ה-430?

<נטליה מירנצ'וב: אני רוצה להבהיר, כיום במצב הנוכחי אשקלון לא מקבלת - - -

ניסן סלומינסקי: זה אנחנו יודעים.

חמד עמאר: מעל 75,000 תושבים לא כוללים.

<נטליה מירנצ'וב: המצב שלה לא משתנה בעקבות החלטת הממשלה.

<נטליה מירנצ'וב: הבג"צ לא הוציא אותם, כי אין ממה להוציא.

ניסן סלומינסקי: זה אני יודע.

ניסן סלומינסקי: אני שואל, הממשלה לפי הקריטריונים שלה וההחלטה שלה, שהיא תגיע אחר כך, האם אשקלון תהיה בתוך ה-430 יישובים, לא בתוך ה-190?

<נטליה מירנצ'וב: החלטת הממשלה קבעה קריטריונים להכנסת היישובים, בין היתר אזור גיאוגרפי, סמיכות לגבול 7 קילומטרים, בין היתר גודל ה - - -

ראובן ריבלין: מספר האוכלוסין.

<נטליה מירנצ'וב: אשקלון לא עומדת במספר קריטריונים, היא לא נכנסת לרשימה, כפי שהיא לא נכנסת גם היום.

גילה גמליאל: זה מה שאני אומרת.

גילה גמליאל: אנחנו מדברים פה בדיון נפרד לדון על סוגיית אשקלון.

ניסן סלומינסקי: זה יוכל להיכנס - - -

יצחק כהן: לגבי מספר התושבים, אפשר בהחלט לחלק את זה לפי החתך הסוציו אקונומי בתוך אשקלון.

יצחק כהן: לעשות קריטריון שלמשל, סתם דוגמה - - -

ניסן סלומינסקי: כרגע זה לא הדיון לבג"צ, נכון?

ניסן סלומינסקי: זה לא קשור.

גילה גמליאל: אבל זה הדיון המהיר.

חמד עמאר: אז בואו נפריד בין הקריאה לבג"צ והדיון על אשקלון.

חמד עמאר: בואו נפריד.

גילה גמליאל: זה מה שאני אומרת, נעשה הפרדה.

גילה גמליאל: יש קריאה לבג"צ, פותר חלקית את הבעיה, ויש בעיה שצריכים להתמודד איתה, של העיר אשקלון.

ניסן סלומינסקי: רבותיי, קודם כל אנחנו רוצים לפתור את הנושא של חמשת היישובים שיצאו, ובואו נקבל את ההחלטה שאנחנו אומרים בפנייה לבג"צ.

ניסן סלומינסקי: קודם כל את החלק הראשון, מי בעד הפנייה שלנו לבג"צ?

ניסן סלומינסקי: בעד.

ניסן סלומינסקי: אושר פה אחד.

ניסן סלומינסקי: הצבעה בעד הפנייה לבג"צ - רוב אושר.

ניסן סלומינסקי: עכשיו יש את הדיון של אשקלון, שיכול להיות שיש גם עוד הרבה מקומות אחרים.

ניסן סלומינסקי: כשיפרסמו את הרשימה - - -

יצחק כהן: מה שסתיו הציעה זה לדון בקריטריונים, זה מה שאני אומר, בואו נדון בקריטריונים.

סתיו שפיר: בואו נעשה את זה מוקדם.

ראובן ריבלין: הקריטריון של אשקלון הוא קריטריון שונה בתכלית, החשש שלך שהיא לא תכלול אותה.

ראובן ריבלין: למה אשקלון הוצאה?

ראובן ריבלין: כי היא למעלה מ-75,000 - - -

יצחק כהן: אוקיי, אבל אתה יכול לחלק את זה.

חמד עמאר: אני חושב שבנושא של אשקלון צריך להיות דיון אחר, לא קשור בקריטריונים.

חמד עמאר: כי אם אתה תתחיל לדון בקריטריונים, בגלל מספר התושבים אתה תוציא אותה באופן אוטומטי.

חמד עמאר: הדיון צריך להתמקד במצב שהיא חוטפת גראדים כל יום וללכת לכיוון אחר.

סתיו שפיר: על זה אני מדברת כשאני אומרת קריטריונים - - -

חמד עמאר: בדיוק, אז אנחנו צריכים ללכת על כיוון אחר מהקריטריונים.

ניסן סלומינסקי: רבותיי, בואו נעשה סדר.

ניסן סלומינסקי: אני מניח שבתוך זמן קצר תפורסם הרשימה של היישובים ואני מניח שתוך זמן קצר אחרי שהיא תפורסם יפנו אלינו יישובים נוספים בפנייה למה הם לא נמצאים.

ניסן סלומינסקי: אני לא יודע אם אשדוד נמצאת.

ניסן סלומינסקי: סתם אני נותן דוגמאות, אין לי מושג בכלל, או מקומות אחרים, ויכול להיות שאז נכנס עוד פעם ישיבה, שאז נדון גם על הקריטריונים, גם על אותם יישובים וננסה לראות - - -

גילה גמליאל: אם יש ישיבה מיועדת לדיון בסוגיית הקריטריונים, זה נותן מענה.

ניסן סלומינסקי: כן, אז אני אומר, נעשה ישיבה על זה כשננסה לקבל מהם את הרשימה.

גילה גמליאל: יצחק, מקובל עליך?

חמד עמאר: רבי יצחק, אני מציע לך לקיים דיון נפרד על אשקלון, שלא קשור בקריטריונים.

גילה גמליאל: לא, על הקריטריונים.

יצחק כהן: לא, אני מציע דיון על הקריטריונים.

גילה גמליאל: היושב ראש מסכים לקיים דיון על הקריטריונים.

גילה גמליאל: זה יפתור את הבעיה.

<איתמר שמעוני: אדוני היושב ראש, אפשר ברשותך?

<איתמר שמעוני: אני שמח שהדיון הזה התקיים היום ואני חושב שההחלטה פה, אנחנו מברכים עליה, כל תושבי אשקלון.

<איתמר שמעוני: אני הגעתי לדיון כי ראיתי הצעה של חבר הכנסת מרגלית ואיציק כהן שמדברים בפרט על העיר אשקלון וערד.

<איתמר שמעוני: אז באנו, השמענו את דברנו ואומרים עכשיו שלוקחים את אשקלון, עם כל המכלול, שהיא מעל ל-75,000 תושבים והיא לא עומדת בקריטריונים.

<איתמר שמעוני: אני אומר לכם, אשקלון היא קריטריון אחד.

גילה גמליאל: בהחלט, אני מסכימה לחלוטין.

יצחק כהן: בדיוק.

גילה גמליאל: אבל אפשר להחריג אותה.

גילה גמליאל: החרגתי אותה בחוק של שנת לימודים חינם.

גילה גמליאל: צריך להחריג אותה.

<איתמר שמעוני: לכן אני חושב, אם לפחות יהיה פה - - -

חמד עמאר: לקחת את אשקלון כאשקלון.

גילה גמליאל: להפוך אותה כמו לוד.

<איתמר שמעוני: אדוני היושב ראש, אני חושב, אל"ף, זה גם מבורך שיהיה פה דיון על הקריטריונים, אבל אם לפחות יהיה פה - - - אני מוכן להמתין לדיון על הקריטריונים, אבל שתהיה פה קריאה שאשקלון היא קריטריון אחד, שאתם קוראים פה מהמקום הזה שאשקלון היא קריטריון אחד.

<איתמר שמעוני: אני אבוא לפה, אין לי בעיה.

<איתמר שמעוני: היום הגעתי, כי הדיון היה חמש הערים, אבל ספציפית זה התכנס לאשקלון וערד, ואני יוצא מפה עכשיו שאוקיי, כולם מחוזקים, אני מודה לכם, אני שמח שעלה בידי לסייע ולהשמיע את קולי, אבל הלכתי בלי כלום.

ניסן סלומינסקי: הלכת לא עם כלום, כי בין כה וכה אין לך - - - זה לא כלום.

ניסן סלומינסקי: ונניח שיחליט, זה לא ישנה כרגע, כי כרגע מדובר - - -

<איתמר שמעוני: לפחות שתהיה קריאה, אדוני היושב ראש.

<איתמר שמעוני: יש לה משמעות.

ניסן סלומינסקי: קריאה על אשקלון?

ניסן סלומינסקי: ומה תעשה אשדוד, נניח?

ניסן סלומינסקי: אשדוד לא ברשימה, היא לא נמצאת כאן, כי עדיין אף אחד לא יודע מי ברשימה ומי לא.

ניסן סלומינסקי: אבל אשדוד, נניח.

יצחק כהן: כן, אבל היא אמרה עכשיו שהיא לא ברשימה.

ניסן סלומינסקי: דיברתי על אשדוד, נניח.

יצחק כהן: לא, אשקלון.

ניסן סלומינסקי: אבל אנחנו מוציאים גם על אשדוד קריאה?

ניסן סלומינסקי: אשדוד לא עונה לקריטריון?

ניסן סלומינסקי: לכן אמרתי, אנחנו נהיה הרבה יותר חכמים - - -

גילה גמליאל: ניסן, אתה צודק בעיקרון, אבל יש כאן דיון מהיר של ועדת הכספים שכתוב במפורש רק שתי ערים.

גילה גמליאל: הרחבנו את הדיון לערים הנוספות שכן יש להן בדיוק את אותה זיקה כמו ערד ונתנו להן מענה.

גילה גמליאל: יחד עם זאת, לגבי העיר אשקלון, שכן קשורה לדיון המהיר שבגינו אנחנו כחברי נשיאות ואני כסגנית יושב ראש, כשישבנו ואישרנו את הדיון כאן לוועדה, זה מה שראינו אל מול עינינו, על כן הדיון המהיר לא מוצה בתחום של אשקלון.

גילה גמליאל: לדעתי כן צריך להרחיב את השיח בסוגיה הזו.

ניסן סלומינסקי: אם את רוצה ש - - -

ניסן סלומינסקי: שראש העיר לא ירגיש שהוא הגיע לאן עם פמליה על מנת לחזור ריקם.

ניסן סלומינסקי: על כן, יצחק, לדעתי, תאמר מה לדעתך עד לכשיהיה דיון בסוגיית הקריטריונים היית רוצה ומצפה מוועדת הכספים ל - - -

יצחק כהן: אני חושב שהיטיב להציג את זה ראש העיר.

יצחק כהן: אשקלון זה קריטריון נפרד, כמו שירושלים זה קריטריונים נפרדים, אשקלון זה קריטריון - - - אמרתי לכם בתחילת הדיון, היא מתמודדת עם אתגרים לא פשוטים, לא רק גראדים מתפוצצים שם, אני לא רוצה להרחיב, יש שם מצב מאוד מאוד קשה, אז אי אפשר עכשיו פתאום להגיד שהיא עיר לתפארת ולהתחיל לרוקן אותה.

ניסן סלומינסקי: אם אנחנו רוצים לעשות מה שאנחנו טוענים שהממשלה עושה וזה לא רציני, אז אפשר להחליט על אשקלון, למה?

ניסן סלומינסקי: כי הם נמצאים.

ניסן סלומינסקי: בעוד שבוע נביא את אשדוד, נחליט שאשדוד היא מיוחדת, בעוד שלושה ימים יבוא מישהו אחר.

ניסן סלומינסקי: אני אומר, אם אנחנו רוצים באמת לקיים דיון, מי שנמצא ברשימה ובג"צ הוציא אותו, אנחנו הולכים לקראתם לעזור.

ניסן סלומינסקי: לגבי ההחלטה המשכית, אז אמרנו שנקיים דיון על הקריטריונים, יכול להיות שנחליט שאת הקריטריון של 75,000 מורידים ואז אוטומטית אשקלון נכנסת פנימה.

ניסן סלומינסקי: יכול להיות שבינתיים יתברר לנו שיש עוד סט שלם של מקומות שיש להם, כל אחד מהסיבות שלו, אבל אולי עונים על דברים כאלה.

ניסן סלומינסקי: אז נקיים דיון רציני.

ניסן סלומינסקי: להחליט עכשיו, נניח - - -

גילה גמליאל: כן, אולי המשקל של הקריטריונים.

ניסן סלומינסקי: להחליט עכשיו שאשקלון - - -

יצחק כהן: צריך לשלב אינטגרציות.

סתיו שפיר: - - - ללכת עיוורים.

סתיו שפיר: יש מקרים מסוימים שבהם 75,000 זה קריטריון ומקרים אחרים בהם זה לא קריטריון, אבל לא צריך לחשוב על זה ככה - - -

ניסן סלומינסקי: לא הבנתי.

ניסן סלומינסקי: על מה?

סתיו שפיר: במקרה של אשקלון - - -

גילה גמליאל: המשקל.

גילה גמליאל: זה נקרא משקל הקריטריון.

סתיו שפיר: במקרה של עיר אחרת זה כן קריטריון.

סתיו שפיר: הנוסחה יכולה להיות נוסחה משולבת.

ניסן סלומינסקי: יכול להיות, אני אומר שצריכים לקיים על זה דיון, אבל זה אחרי שנדע - - - אני אקיים על זה דיון, ואחרי שנקבל את הרשימות נדע ואז נשמע גם אולי ממקומות אחרים.

גילה גמליאל: אבל, ניסן, לא צריך לחכות לקבל את הרשימה, אפשר לדרוש אותה, היא קיימת.

ניסן סלומינסקי: אני לא מצליח להבין.

ניסן סלומינסקי: הרשימה מחר תפורסם, היא לא פורסמה היום, אני לא מצליח להבין.

יצחק כהן: אולי נבקש אותה, ניסן?

ניסן סלומינסקי: מאה אחוז.

ניסן סלומינסקי: הייתי בטוח שהיא כבר תפורסם, בטח היא תיכנס מחר, הרי היא - - -

גילה גמליאל: ברגע שהממשלה אישרה אתמול הרשימה קיימת ואנחנו יכולים לקבל אותה.

ניסן סלומינסקי: הרשימה קיימת ותפורסם.

ניסן סלומינסקי: אני אומר, אבל כמוך יש עוד מקומות ש - - -

סתיו שפיר: אבל אנחנו כבר יודעים שהם לא שם.

יצחק כהן: היא אמרה, סתיו.

יצחק כהן: הממשלה הודיעה לפרוטוקול שאשקלון לא שם.

ניסן סלומינסקי: כן, אני יודע, גם אשדוד בטח לא שם.

יצחק כהן: גם תל אביב בבלי.

ניסן סלומינסקי: לא, מחר יבוא לכאן ראש עיריית אשדוד ויאמר אותם דברים שהוא אומר, ובצדק, כי הם ממש דומים, ערים תאומות, הגראדים נוסעים לשם, יש להם חופים יפים, הם צריכים להתפתח, הכול אותו דבר, יש להם אוכלוסייה שגדלה הרבה יותר מאשקלון, עיר מתפתחת באופן מטורף, לטובה אני אומר, אז מה נגיד להם?

ניסן סלומינסקי: אז כל יום, כל שבוע נקיים דיון על עיר אחרת בנפרד?

ניסן סלומינסקי: בלי להסתכל בכל עיר, נעשה אותה בודדת?

ניסן סלומינסקי: לכן אני אומר, בואו נהיה רציניים.

ניסן סלומינסקי: כאן יש דיון אחד שצריכים להוציא אותם, נקודה.

חמד עמאר: סיימנו את הדיון הזה.

<איתמר שמעוני: אבל היה דיון על אשקלון.

ניסן סלומינסקי: לגבי ההמשך, נקבל את הרשימה, ייפנו אלינו בטח עוד כל מיני ערים, שנוכל לראות את התמונה ואז נוכל לדון על זה.

ניסן סלומינסקי: אבל לא כל יום לדון על יישוב אחר.

ראובן ריבלין: אדוני היושב ראש, קודם כל לראש העיר אשקלון.

ראובן ריבלין: אתם הגעתם הנה כאשר כבר הוּצאתם בסיבוב הקודם.

ראובן ריבלין: זאת אומרת הדיון היום לא כלל אתכם כי אתם לא בתוכו.

יצחק כהן: לא, הם היו בתוכו והם הוצאו החוצה.

ראובן ריבלין: לאט לאט.

ראובן ריבלין: בוא נלך שלב שלב.

ראובן ריבלין: יש אנשים, אני כשהלכתי לפסיכיאטר ואמרתי לו שאני סובל מרגשי נחיתות, הוא הרגיע אותי, הוא אמר לי 'אתה לא סובל מרגשי נחיתות, אתה פשוט נחות'.

ראובן ריבלין: אתה מבין?

ראובן ריבלין: אני ל רוצה להרגיע אותך, אתם לא הייתם ברשימה.

ראובן ריבלין: לפי דעתי לא תוכלו להיכנס לקריטריון הזה, ואשקלון צריכה התייחסות מיוחדת מטעם המדינה ישירות לעיר אשקלון.

ראובן ריבלין: זאת עיר שלא רק סקאדים פוגעים בה, אלא פצמ"רים פוגעים בה.

ראובן ריבלין: לכן צריך מיד להעביר את העניין לדיון מיוחד עם אנשי הממשלה - - -

גילה גמליאל: לא רק זה, יש לה גם אוכלוסייה מאוד בוגרת, יש שם חציון גיל מאוד גדול, יש שם קריטריונים מובהקים לעיר אשקלון.

ראובן ריבלין: אין לי בעיה.

ראובן ריבלין: החציון גיל ולהכניס אותם ל-75,000, לפי דעתי הוא לא נכון, אבל ניסיוני אולי דל.

ראובן ריבלין: יש לי ניסיון גדול, אבל יכול להיות שטעינו עד היום.

ראובן ריבלין: אני חושב שלאשקלון צריכה להיות התייחסות מיוחדת, כמו ירושלים בזמנו, כמו חיפה במלחמת ה - - -

גילה גמליאל: כמו העיר לוד.

ראובן ריבלין: למשל לוד, בנושא סוציו אקונומי.

ראובן ריבלין: אבל אני אומר שאשקלון צריכה קריטריון נפרד לחלוטין וייחודי לעיר אשקלון.

ראובן ריבלין: עכשיו אפשר לבוא ולומר גם באותה הזדמנות שגם לאשקלון אי אפשר להתייחס ל-75,000 כי המצב הסוציו אקונומי כזה וכזה, שיש בה בעיות רבות, גם של קליטת עלייה וגם של פשע וגם - - - אני לא רוצה את כל הדברים להעלות, כל הדברים האלה צריכים דיון מיוחד על אשקלון.

ניסן סלומינסקי: מסכים - - -

ראובן ריבלין: אני מוכן שהוא יהיה מחר או מחרתיים.

ניסן סלומינסקי: אמרתי, ברגע שנקבל גם את הרשימה.

יצחק כהן: לא צריך את הרשימה, כי כבר הממשלה הודיעה שאשקלון לא בפנים.

ניסן סלומינסקי: לא, אתה לא מבין, אבל יבוא לך כל יום יישוב אחר ויגיד לך 'אני נפרד', מה תגיד לו?

ניסן סלומינסקי: מה תגיד מחר לאשדוד שיבואו?

ראובן ריבלין: זו החלטת ממשלה צריכה להיות ואנחנו מוכנים לעזור לכם.

<איתמר שמעוני: אני מבין את האילוצים המשפטיים, אני גם מברך על מה שאמר חבר הכנסת ריבלין וחברת הכנסת גמליאל ואיציק כהן וכולכם, אני מבקש לפחות שזה ייאמר לפרוטוקול ויירשם, שאשקלון זה קריטריון מיוחד.

<איתמר שמעוני: בדיון שיהיה, תקבעו את הנוסחאות, אין לי בעיה - - -

גילה גמליאל: זה מה שאמרנו.

יצחק כהן: תביא להצבעה, אדוני היושב ראש.

ניסן סלומינסקי: לא, עזוב.

גילה גמליאל: נכון, זה מה שאני חושבת, זה צריך לעלות להצבעה, לגיבוי ייחודי לעיר אשקלון.

יצחק כהן: גילה, אפשר להצביע.

ניסן סלומינסקי: נעשה אותו דבר לאשדוד?

ניסן סלומינסקי: מחר תעשה לזה?

יצחק כהן: אשדוד לא טוענת אפילו.

ניסן סלומינסקי: לא, כל יום תעשה לעיר אחרת?

יצחק כהן: ניסן, אשדוד לא טוענת את זה.

ניסן סלומינסקי: פונים גם מאשדוד.

ניסן סלומינסקי: פונים.

ניסן סלומינסקי: בטח שפונים.

יצחק כהן: קסאמים לא מגיעים לאשדוד.

ניסן סלומינסקי: הגראדים פוגעים.

ניסן סלומינסקי: אז אתה עושה הבדל בין גראדים לפצמ"רים?

ניסן סלומינסקי: תעשה טובה, מה אנחנו... בוא נחכה ונראה עוד כמה ערים כאלה, נראה מה עושים ואז נעשה את הדיון.

<איתמר שמעוני: בסך הכול אדוני היושב ראש, אין עוד הרבה ערים.

<איתמר שמעוני: דרך אגב, מנית את אשדוד, אני חושב שזהו.

ניסן סלומינסקי: סתם נתתי דוגמה.

<איתמר שמעוני: אבל זו הדוגמה הספציפית.

<איתמר שמעוני: אני אומר לך, הייתי גם מברך אם היית אומר שגם אשדוד היא קריטריון מיוחד, אבל אדוני היושב ראש, ברשותך, אני הגעתי לפה היום כי הדיון הוא אשקלון.

<איתמר שמעוני: בגלל זה באתי לפה היום.

<איתמר שמעוני: הדיון היום היה אשקלון וערד.

<איתמר שמעוני: אז דובר על זה שאנחנו לא נמצאים ברשימה ואני מקבל גם את הבשורה שאנחנו לא גם ברשימת ה-430, יכולתי לבוא היום, אבל אני לא נכנס למשחקי קואליציה-אופוזיציה, שאני יודע שבסופו של דבר הם מה שקובעים, אבל אנחנו לא שם.

ראובן ריבלין: תואיל הממשלה לבחון את ה - - -

ניסן סלומינסקי: לא לבחון, אני רוצה שאנחנו נעשה את זה, אבל נעשה את זה באופן מסודר, אבל כשנדע על מה.

ניסן סלומינסקי: לא כל יום נעשה יישוב אחר שפונה.

ניסן סלומינסקי: אלא אם כן אנחנו רוצים להיות לא רציניים.

יצחק כהן: השאלה מתי הדיון המיוחד הזה יהיה.

ניסן סלומינסקי: אולי עוד שבוע, שבועיים, שלושה, מה זה שייך?

ניסן סלומינסקי: אחרי שהבג"צ יחליט בכל מקרה.

אראל מרגלית: אנחנו נקיים דיון נפרד, אבל הנושא של אשקלון שנמצאת ליד הגבול זה נושא שזועק לשמים.

אראל מרגלית: אז נכון, אנחנו צריכים לקיים דיון גם על יישובים אחרים, העניין הוא כזה, קיימנו דיון על חמישה היישובים והוצאנו את הקריאה ואת ההחלטה שאתה הולך להציע.

אראל מרגלית: אנחנו גם דיברנו על אשקלון שנמצאת קרוב מאוד לגבול, אנחנו מוכנים לדבר גם על עוד מקומות, אבל אנחנו רוצים - - -

ניסן סלומינסקי: על אשדוד אתה מוכן לדבר עכשיו?

אראל מרגלית: על אשדוד לא דיברנו.

ניסן סלומינסקי: לא, מה שאני רוצה להגיד, שאם אנחנו רוצים להיות רציניים, לא כמו הממשלה, שכל יום אנחנו מקיימים דיון על יישוב אחר, זה לא - - -

גילה גמליאל: ניסן, נשיאות הכנסת ישבה וקיבלה החלטה לקיים דיון מהיר על אשקלון וערד, מה יש פה להיות - - -

ניסן סלומינסקי: בסדר, אז קיימנו דיון, שמענו, רק אני מציע שאת ההחלטה נעשה כשנקבל את הרשימה.

ניסן סלומינסקי: נראה מי מבפנים, מי בחוץ ונוכל לקיים דיון יותר מסודר מאשר סתם ככה.

יצחק כהן: גילה, אני חושב שכן אפשר לקבל החלטה להצביע על ההחלטה שאשקלון זה קריטריון מיוחד.

גילה גמליאל: אני בעד.

יצחק כהן: אלעזר, אתה בעד?

ניסן סלומינסקי: עזוב נו, איציק.

יצחק כהן: לא, הדיון היה על אשקלון.

ניסן סלומינסקי: בסדר, קיימנו דיון.

ניסן סלומינסקי: את החלק הזה אני סוגר.

יצחק כהן: למה לא?

ניסן סלומינסקי: כי אנחנו לא נעשה צחוק מעצמנו, כל אחד יביא מישהו מיישוב אחר.

ניסן סלומינסקי: תוך יומיים תהיה לנו הרשימה המסודרת, נראה את היישובים ונוכל אז לקיים דיון אמיתי, לא סתם ככה בגלל שאני אוהב את אשקלון ו - - - תאמין לי שאני אוהב אותה ואני אוהב את איתמר מאוד.

גילה גמליאל: אבל נשיאות כנסת ישראל דרשה ממך לעשות את זה.

גילה גמליאל: אתה מחויב על פי חוק.

ניסן סלומינסקי: הוא היה איתנו, מה שנקרא, אני אוהב אותו.

גילה גמליאל: אבל, ניסן, אתה מחויב - - -

יצחק כהן: עוד ארבעה ימים בג"צ מחליט.

<איתמר שמעוני: אפשר לקבוע דיון על אשקלון?

גילה גמליאל: רובי, יש בקשה של חברי כנסת שאושרה על ידי נשיאות הכנסת.

יצחק כהן: תגיש, ניסן, לנשיאות בקשה שלך לדיון על אשקלון, בסדר?

גילה גמליאל: סליחה, זה ממש לא בסדר.

ניסן סלומינסקי: התקיים דיון.

גילה גמליאל: אבל לא התקיים דיון, כי הוא לא מוצה פה.

ניסן סלומינסקי: מה זה לא מוצה?

גילה גמליאל: כי בדרך כלל כשיש דיון בסוגיה מסוימת הוועדה נותנת את דעתה לסיכום הדיון.

גילה גמליאל: מה הסיכום אומר?

ניסן סלומינסקי: אין החלטה, אבל הסיכום הוא שהם נכנסו בליבנו ויהיה המשך הדיון.

ראובן ריבלין: תם הדיון על הנושא הזה, המשך הדיון על אשקלון בעוד שבועיים.

ניסן סלומינסקי: נכון.

<איתמר שמעוני: אפשר את זה בבקשה?

ניסן סלומינסקי: או שאולי יהיו עוד כמה יישובים.

ניסן סלומינסקי: אני לא מבין מה שאת רוצה.

ניסן סלומינסקי: למה את רוצה דווקא אשקלון?

<איתמר שמעוני: אפשר לקיים דיון על אשקלון?

גילה גמליאל: - - -

ניסן סלומינסקי: אז קיימנו דיון על זה, בסדר, קיימנו דיון.

גילה גמליאל: אבל מה המסקנה?

ניסן סלומינסקי: מי אמר שחייב להיות מסקנה מדיון?

גילה גמליאל: כי חברי הכנסת רוצים מסקנה.

ניסן סלומינסקי: בסדר, אבל - - -

יצחק כהן: ניסן, כל אחד יכול להגיש דיון לנשיאות, הנשיאות תאשר לו, כן או לא.

יצחק כהן: לנו הנשיאות אישרה.

ניסן סלומינסקי: מאה אחוז, קיימנו דיון.

יצחק כהן: לא מיצינו אותו.

ניסן סלומינסקי: דיון קיימנו, החלטה לא חייב להיות.

גילה גמליאל: אבל יש דרישה למסקנה.

ניסן סלומינסקי: אמרתי, יהיה דיון המשך.

ראובן ריבלין: ניסן, לא החלטה, המשך הדיון הנפרד על אשקלון - - -

ניסן סלומינסקי: אמרתי, המשך הדיון - - -

חמד עמאר: רובי, הוא אמר כבר.

חמד עמאר: דיון נפרד על אשקלון.

יצחק כהן: מתי?

ניסן סלומינסקי: תוך זמן קצר.

ניסן סלומינסקי: לא יודע להגיד לך, אבל יהיה תוך זמן קצר.

גילה גמליאל: על מה הדיון יהיה?

גילה גמליאל: רק על אשקלון?

ניסן סלומינסקי: ואולי על עוד כמה דברים.

ניסן סלומינסקי: לא חייב דיון מהיר בשביל - - -

יצחק כהן: ניסן, אני ביקשתי מהנשיאות דיון על אשקלון - - -

ניסן סלומינסקי: אז היה דיון והוועדה שוכנעה שאשקלון היא מיוחדת.

ניסן סלומינסקי: זה הכול.

יצחק כהן: פתרון מיוחד.

גילה גמליאל: אז את זה אנחנו רוצים לקבל - - -

יצחק כהן: לפרוטוקול מה שאמרת.

ניסן סלומינסקי: אני לא רוצה שוועדת הכספים - - -

ראובן ריבלין: הוועדה החליטה - - -

גילה גמליאל: זה מה שאני אומרת 'הוועדה החליטה שאשקלון היא ייחודית, על מנת לקבל - - - ', תקריא משהו לגבי זה.

ניסן סלומינסקי: לא רוצה סיכום כרגע.

ניסן סלומינסקי: יהיה המשך דיון.

גילה גמליאל: מה זה לא רוצה?

ניסן סלומינסקי: לא רוצה סיכום.

יצחק כהן: מתי יהיה דיון ההמשך?

ניסן סלומינסקי: תוך זמן קצר, אמרתי.

ניסן סלומינסקי: נו, מה אתם - - -

גילה גמליאל: אבל הוא אומר שיהיה דיון לגבי אשקלון ועוד כמה - - -

ניסן סלומינסקי: אל תהפכו את הוועדה למה שהממשלה קרה לה, שכל אחד בא עם הזה שלו ותאמין לי - - -

גילה גמליאל: סליחה, נשיאות הכנסת לא מאשרת כל דיון ואם היא אישרה את זה, זו חובתך, נקודה.

ניסן סלומינסקי: מה זה קשור למזכירות הכנסת שאישרה דיון?

ניסן סלומינסקי: מה זה שייך?

גילה גמליאל: אישרה לך דיון, אתה מחויב על פי חוק תוך עשרה ימים לקיים דיון.

ניסן סלומינסקי: אז קיימתי דיון.

ניסן סלומינסקי: מה עוד את רוצה?

גילה גמליאל: אבל אנחנו רוצים, כחברי הוועדה, להוציא מסקנה.

ניסן סלומינסקי: אני הבנתי מה שאת רוצה, אבל יבוא מחר מישהו שיקר לו אשדוד ויגיד 'מה אתם קובעים כאן לפי אינטרסים?'

ראובן ריבלין: 'הוועדה רואה באשקלון עניין מיוחד ותמשיך לדון בעניינה המיוחד ב - - -'.

<איתמר שמעוני: אפשר את זה לקבל?

ראובן ריבלין: זו החלטה.

ניסן סלומינסקי: אין החלטה.

ניסן סלומינסקי: זה מה שדובר.

ניסן סלומינסקי: לא רוצה החלטה.

ראובן ריבלין: אמירה, לא החלטה.

ראובן ריבלין: הודעת יושב הראש.

יצחק כהן: אז תנסח את זה אתה.

ניסן סלומינסקי: לא, אין - - -

יצחק כהן: תנסח אתה.

ניסן סלומינסקי: לא רוצה.

ניסן סלומינסקי: הוועדה שמעה בקשב רב את הנושא המיוחד של אשקלון ותמשיך לקיים דיון בנושא הזה בזמן הקרוב.

יצחק כהן: אוקיי, בסדר.

ניסן סלומינסקי: באשקלון ובמקומות נוספים גם.

ניסן סלומינסקי: לא רוצה שמחר יגידו שאנחנו דנו על זה בנפרד ועל זה בנפרד.

יצחק כהן: טוב, תודה רבה.

ניסן סלומינסקי: איפה ראשי הערים?

ניסן סלומינסקי: נשאר כאן מישהו מהם?

ניסן סלומינסקי: אני צריך לתת להם את זה, הם צריכים להגיש את זה לבג"צ.

ניסן סלומינסקי: גם את החלטת הממשלה.

ניסן סלומינסקי: אני אקריא לך את ההחלטה לפרוטוקול.

ניסן סלומינסקי: רבותיי, אני קורא את ההחלטה שנוסחה.

ניסן סלומינסקי: ועדת הכספים רואה בחיוב את החלטת הממשלה לקבוע קריטריונים ברורים ואחידים לחלוקת הטבות המס ליישובים, וקוראת לה להזדרז בהליכי החקיקה והבאתם לכנסת.

ניסן סלומינסקי: ועדת הכספים קוראת לבית המשפט לאפשר לממשלה ולכנסת להמשיך בהליכי החקיקה ולסיימם מבלי שיופקעו הטבות המס לחמשת היישובים (המועצה האזורית ערבה תיכונה, המועצה האזורית אילות, ערד, חצור ובית שאן), בהתאם להחלטת בית המשפט העליון.

יצחק כהן: וההחלטה האחרונה?

ניסן סלומינסקי: זהו.

ניסן סלומינסקי: את זה אמרנו שאנחנו לא מכניסים.

ניסן סלומינסקי: הם לוקחים את זה לבג"צ.

ניסן סלומינסקי: אמרנו, יהיה המשך דיון וזה בסדר.

ניסן סלומינסקי: טוב, רבותיי, אנחנו ממשיכים את הדיון.

ניסן סלומינסקי: נעשה הפסקה של חצי דקה.

<קריאה: אדוני היושב ראש, תודה רבה.

<קריאה: תודה לכולם.